Serres-Gaston - Wikipedia, entziklopedia askea.\nSerres-Gaston (frantsesez eta ofizialki: Serres-Gaston) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 386 biztanle zituen.\nKantonamendu canton of Hagetmau\n43° 39′ 25″ N, 0° 30′ 59″ W / 43.6569°N,0.5164°W / 43.6569; -0.5164Koordenatuak: 43° 39′ 25″ N, 0° 30′ 59″ W / 43.6569°N,0.5164°W / 43.6569; -0.5164\nAubagnan, Coudures, Hagetmau, Sainte-Colombe eta Samadet\n195 (%49.4) 199 (%50.4)\nArtikulu hau Frantziako udalerriari buruzkoa da; beste esanahietarako, ikus «Serres (argipena)».\n2007an Serres-Gaston udalerrian erroldatutako biztanleak 355 ziren. Familiak 150 ziren, horien artean 38 pertsona bakarrekoak ziren (21 bakarrik bizi ziren gizonak eta 17 bakarrik bizi ziren emakumeak), 46 seme-alabarik gabeko familiak ziren, 54 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 174 etxebizitza zeuden, 149 familiaren etxebizitza nagusia ziren, 11 bigarren erresidentzia ziren eta 15 hutsik zeuden. 164 etxeak ziren eta 9 apartamentuak ziren. 149 etxebizitza nagusietatik 113 bere jabearen bizilekua ziren, 30 alokairuan okupaturik zeuden eta 5 doan lagata zeuden; 1ek bi gela zituen, 9 etxek hiru zituzten, 34 etxek lau zituzten eta 104 etxek bost zituzten. 114 etxek euren parking plaza propioa zuten azpian. 56 etxetan ibilgailu bat zegoen eta 79 etxetan bat baino gehiago zituzten.\nSerres-Gaston udalerriko biztanleria-piramidea 2009an .\n2007an lan egiteko adina zuten pertsonak 245 ziren, horien artean 185 aktiboak ziren eta 60 inaktiboak ziren. 185 pertsona aktiboetatik 173 lanean zeuden (94 gizon eta 79 emakume) eta 12 langabezian zeuden (5 gizon eta 7 emakume). 60 pertsona inaktiboetatik 30 erretiraturik zeuden, 18 ikasten zeuden eta 12 "bestelako inaktibo" gisa sailkaturik zeuden.\n2009an Serres-Gaston udalerrian 150 unitate fiskal zeuden, 351 pertsonek osaturik. Pertsona bakoitzeko diru-sarrera fiskalaren mediana urteko 16.824 euro zen.\n2007an zeuden 11 komertzioetatik, 3 eraikuntza enpresak ziren, 2 ibilgailuen saltze eta konpontze enpresak ziren, 2 higiezinen enpresak ziren, 3 zerbitzu enpresak ziren eta 1 administrazio publikoko enpresa zen.\n2000. urtean Serres-Gaston udalerrian 30 nekazaritza-ustiategi zeuden, 396 hektarea erabiltzen.\nAubagnan (2,4 km)\nSamadet (3,0 km)\nCoudures (3,7 km)\nBats (4,5 km)\nVielle-Tursan (5,7 km)\nUrgons (5,9 km)


Galtzaur elkarteak urte osoan egiten dituen jarduerak aurkeztu zituen, besteak beste - Astigarraga - Kronika.eus\nGaltzaur elkarteak urte osoan egiten dituen jarduerak aurkeztu zituen, besteak beste\nHarrera plana ere diseinatzen ari dira, eta inkesta bat sortu du Galtzaur elkarteak: «kide berrien interes eta kezkak ezagutu ahal izango ditugu».\nGaltzaur jubilatu eta pentsionisten elkarteak 40 urte betetzen dituela aitzakia hartuta, joan den ostegunean elkarteko zuzendaritza batzordea bildu zen, Galtzaurrek nola funtzionatzen duen informatzeko. Urte osoan zehar egiten dituzten ekintza hauek azaltzeko, triptikoa erabili zuten. Horrez gain, aipatu zen argazki erakusketa bat egingo dutela Galtzaurren egoitzan, uztailean: «bertan elkartearen 40 urte hauetan egin den boluntariotza erakutsiko da».\nAurtengo urtarriletik, harrera plan berri bat diseinatzen aritu dira, eta plan honen helburuan zeintzuk diren azaldu zituzten: «elkarteko kide izan nahi duen jubilatu edo pentsionistak elkartean egiten dena ezagutu ahal izatea. Eta triptikoak, helburu hau betetzen lagunduko digu. Izan ere, komunikazioa tresna honi esker, Galtzaurrek elkarteko kideei eta Astigarraga osoari helarazi diezaioke zer egiten duen elkarteak, bere kudeaketa eta antolaketa, eta zein ekintza egiten dituen astero nahiz noizbehinka».\nHalaber, inkesta bat ere sortu dute: «inkesta honen bidez, kide berrien interes eta kezkak ezagutu ahal izango ditugu, baita elkartean aktiboki parte hartzeko duten interesa ere, zuzendaritza batzordean edota lan-komisioetan. Modu honetara, zuzendaritza batzordeak, lan komisioekin elkarlanean, kideen interesen araberako ekintza prestatu ahal izango ditu, hazten eta eraldatzen jarraitzeko».\nAzkenik, Galtzaurrek beteko dituen 40 urte hauek Astigarragako herritarrekin ospatzeko, kideekin ekintza ezberdinak egingo dira: «ekintza hauetako bat uztailean bertan Galtzaurren egoitzan egingo den argazki erakusketa da. Beraz, nahi izanez gero, herritar oro joan daiteke ikustera, elkarteko kideren batekin».


Talde sozialistaren osoko zuzenketari erantzuna -Legebiltzarreko Plenoan / Nekane Alzelai parlamentaria | EA - Eusko Alkartasuna\nHasiera » Gizarte-gaiak » Talde sozialistaren osoko zuzenketari erantzuna -Legebiltzarreko Plenoan / Nekane Alzelai parlamentaria\nTalde sozialistaren osoko zuzenketari erantzuna -Legebiltzarreko Plenoan / Nekane Alzelai parlamentaria\nArgitaratua honek egina: Prentsa Bulegoa data Abe 31, 2001 honetan: Gizarte-gaiak\nTalde sozialistaren osoko zuzenketa zazpi arrazoietan oinarritzen da. Ondorengo\npartehartze honetan bakoitza erantzuten saiatuko naiz. Eta horrela ez balitz,\nbigarren txandan, erantzun gabe gelditu dena erantzungo nuke.\nAurre kontuek, aurrez zehaztutako helburuak lortze\narren finkatutako programen balorazio ekonomikoa islatzen digute. Zeintzuk dira\njaurlaritzaren helburu nagusiak eta oinarriak oraingoan?\n- Elkartasuna, ongizatea, bizi kalitatea, giza\nkohesioa eta integrazioa. Helburu nagusi hau lortzeko honako zutabetan oinarrituko\n– Aurrekontu orekatuak\n– Giza babeserako gastu publikoaren maila hobetzea\n– Hezkuntza, etengabeko prestakuntza eta enpresa promoziorako gastuen igoera\n– Inbertsio publikoa mantentzea\n– Zientzia, ikerkuntza, eta teknologia berrietan apustua\n– Industriako ekoizpenaren eraginez, kaltetuak izan diren zonaldeak suspertzeko\neta lurralde kohesioa lortzeko beharrekoa diren pausoak ematea.\nHelburuak hauek izanik, zuek bakar batetara sinplifikatzen\ndituzue: egungo marko- juridiko- politikoa gainditzea. Helburua hori dela diozue.\nSinplifikazio hau egitea gehiegizkoa dela deritzogu. Oso modu orokorrean aurkezten\nduzue eta egiaztapen honen oinarria non dagoen ere ez duzue azaltzen.\nAurrekontuak aztertuta, horrelako ondorio batetara\niristeko imajinazioa ere behar da. Egungo marko juridikoarekin lotuta partida\nbakarra topatu dut, lehendakariordetza sailean dago kokatua, eta bera, estatutuaren\ngarapena bultzatzeko da. 20 urte igaro ondoren zer gutxiago. Ez al zaizue horrela\nEusko Alkartasunak, aspaldi danik eta sarritan\nesan du, Gernikako Estatutuari iruzur egin zaiola, unilateralki aldatua izan\ndela eta beraz, guk politikoki agortutzat ematen dugula. Guk egungo marko juridiko\npolitikoa gaindituko duen adostasun politiko baten beharra aldarrikatzen dugu,\nhorretarako prozesu politiko bat beharrezkoa delarik. Baina horretarako tresna\nez da aurrekontua izango, elkarrizketa eta negoziazioa baizik eta bere kasuan\nAla ere uste dut argitu beharrezkoa dela, aurrekontuek,\nbalorazio ekonomikoa duten programak jasotzen dituztela. Aldiz badaude beste\nekimen mota batzuk, balorazio ekonomikorik ez dutenak. horiek ez daude aurrekontuetan\njasota, horiek politikoki baloratu beharrekoak dira. Eta horretarako ospatu\ndira bakearen aldeko eta autogobernuaren garapenerako bi osoko bilkura monografiko.\nBilkura horietan, bai eta gobernu itzarmenean, garbi azaltzen da, Jaurlaritzaren\nekimena, egungo marko juridiko politikoa oinarri bezala hartuta garatuko dela.\nHemendik abiatuta, prozesu pulitiko bati hasiera eman nahi zaio, alderdi politiko\nbakoitzak bere jarrera politikoa azaltzeko aukera izango du, eta bakoitzari\nzor zaion errespetuaz lan egin beharko da. Horrela da demokrazia edo horrela\nulertzen de Eusko Alkartasunatik behintzat.\nZuen bigarren arrazoiari erantzunez, esan behar\nda, uka ezina dela Jaurlaritzak bakea eta normalizazio politikoaren aldeko apustu\nfinkoa egiten duela. Apustu hau hiru zutabetan oinarritzen da:\n- pertsona guztien, inolako berezitasunik gabe,\nbizitza eta giza eskubideak babesteko konpromiso etikoa\n– elkarrizketarekin, Bakea eta elkarbizitza lortzeko tresna gisa, konpromiso\n– Euskal Herritarren erabakiei zor zaien errespetuarekiko konpromiso demokratikoa.\nHiru konpromiso hauek hartu ditu Jaurlaritzak.\nEta apustu honetan urratsak eman dira. Horra\nhor Giza Eskubideen Euskal Behategia, ia da martxan jarri dena. Giza eskubideen\nzuzendaritzatik, bakearen eta justiziaren aldeko ekimenen defentsa, zabalkunde\neta sentsibilizaziorako jarduerak gauzatzen dira, besteak beste. Bi ekimen hauek\naipatu baditut ere badira ekimen gehiago ere.\nBeraz, ezin da esan, gorrotoa, askatasun falta\neta intolerantziaren aurrean erantzunik ematen ez denik.\nAurrekontu hauek deuseztatzeko azaldu duzuen\nhirugarren arrazoia, inbertsioetarako aurreikusten den diru kopurua aurreko\nurteetan baino gutxiago dela, egiaztapen horretan oinarritu duzue.\nEgonkortasun eta Konbergentzia errealerako 2000-2003\nErakundeen arteko akordioak beste hainbat irizpideren artean, inbertsio maila\nmantendu behar dela dio. Agindu hori aurrekontu hauek osatzerakoan aintzat hartu\nda eta betetzen da.\n2000. urteko aurrekontuetan VI eta VII kapituluen\npisu erlatiboa %15,8koa bazen, aurrekontu hauetan, kapitulu hauen garrantzi\nerlatiboa %16,4koa da. Eta VIII kapitulua kontutan badugu, hau baltzu publikoen\ninbertsioak finantzatzeko erabiltzen baita, inbertsioetarako egiten den ahalegina,\naurreko urteekin konparatuz oraindik handiagoa da. 2000. Urteko aurrekontuetan\nVI, VII, eta VIII kapituluen pisu erlatiboa %16´3koa izan zen eta orain\naurkeztu diren aurrekontu hauetan kapitulu hauen garrantzi erlatiboa %18koa\nda. Beraz, inbertsio publikoa mantentzeko helburua betetzen da.\nAurrekontu hauen helburuak aipatu ditudanean,\nhorietako bat kaltetuak izan diren zonaldeak suspertzeko eta lurralde kohesioa\nbermatzeko beharreko diren pausoak ematea, hori zela esan dut.\nHelburu honekin, Izartu plana jada indarrean\ndago. Eta gogoratu behar dut, etxebizitza sailak adibidez, bere jardueran, zonalde\nhauetarako bereziki hainbat ekimen aurreikusi dituela. Enplegu planak ere, zonalde\nhauetarako neurri bereziak onartu zituen. Azken finean, edozein politika sektorialaren\nhelburua, desoreka eta desberdintasunak zuzentzea da. Lurralde kohesioa lortzea\nda. Zer esanik ez dago gizarte politiken helburuaz. Nahiz eta egia den Lurralde\nHistoriko bakoitzean indarrean dagoen gizarte politika desberdina den. Ala ere,\njaurlaritzak egoera horiek saihestearren, gizarte gaietarako koordinazio sistema\nbat indarrean jartzeko konpromisoa beregain hartu du. Erakunde arteko planak\ngeroz eta eremu gehiagotan erabiltzen ari dira. Eta hori erakundeen arteko koordinazioa\nematen denaren hastapen bat da.\nGizarte larrialdietarako 3.327 miloi aurreikusi\ndira. Ez omen da nahikoa, zuen ustetan. Laguntza honetarako erabiltzen den diru\nkopuruak urtetik urtera gehikuntza nabarmenak jasan ditu. Sail hau PSOEk kudatu\nzuen azken urtean, laguntza honetarako 1.835 miloi soilik erabili ziren. Hori\n1998.urtean gertatu zen. Ordutik lau urte besterik ez dira igaro. Eta denbora\nhonetan diru kopurua handituz gain, laguntza honen onuradun izateko baldintzak\nere hobetu dira.\nOinarrizko errenta, urtarriletik aurrera, gutxieneko\nsoldataren %86an finkatzea ere eskatzen da zuen osoko zuzenketan. Duela urte\nbete, Eusko Alkartasunak hori bera proposatu zuen, eta ez zuen babesik jaso.\nKontrakoa, gure proposamena ez zela batere errealista atsikitu zeniguten. Eta\nbeharrezkoa da gogoratzea egun indarrean dagoen legea zuen osoko zuzenketa baten\nondorio dela. Oinarrizko errenta gutxieneko soldataren %75an finkatzea zen zuen\nproposamena. Eta arlo honetan egi guztiak esaten hasita, gogoratu behar da,\nlaguntza honetako onuradunen konbibentzirako unitatea kide batek baino gehiagok\nosatzen badute eskala bat aplikatzen da. Eta zuek eskala hau aldatu eta murriztu\nzenuten, bai eta konbibentzirako unitate batek jaso dezakeen diru laguntzari\ngehienezko topea ezarri zenioten. Aurrekontuetan jasotzen denaren arabera oinarrizko\nerrenta, gutxieneko soldataren %79an finkatu da. Zuen proposamena nabarmenki\nhobetzen delarik. Guzti honengatik, gure harridura azaldu nahiko genuke, gutxienez\nEnplegu planari dagokionez, honen osasun egoeraz\nazaltzen duzuen kezka eskertzekoa da, kontutan badugu honen kontra bozkatu zenutela.\nBaina esan behar da planaren osasuna ona dela.\nPlanak neurri berriak jaso bazituen ere, adibidez\nauzolan ekimena, orokorrean jada indarrean zeuden neurri desberdinen bilduma\nda eta bere birtuterik nagusiena, neurri bakoitzaren erantzukizuna zein erakunderi\ndagokion finkatzean datza. Koordinaziorako tresna da.\nEta egokia iruditzen zait gogoratzea langabezia\ntasa oraindik kezkagarria bada ere bere bilakaera egokia izan dela. 97. Urtean\nlangabezia tasa %20,2koa bazen, orain %11,5ekoa da. Ia erdira jaitsi da.\nOsasun arloan gastuak gorakada nabarmena egin\ndu, besteak beste lanpostu berriak sortu direlako. Eta talde popularrari esandakoa\nEtxebizitza alorrean konpromisoak zehatzak eta\ngarrantzitsuak dira: alokairuzko etxeak eraikitzeko apustua dago, lurraren legea\nonartzeko konpromisoa ere jasotzen da aurrekontuetan. Eta nabarmena da etxebizitzarako\ngastuaren igoera %30ª da 2001. Urteko aurrekontuen kitapenarekiko.\nHaur hezkuntzari dagokionez, familia planak jasotzen\nduenaren arabera 2-3 zikloa %100an eskainiko da eta 0-2 zikloa %25an. Beraz\naurreko urteekin alderatuta aurrera pauso nabarmena eman da alor honetan.\nEta amaitzeko, zazpigarren arrazoia. Jaurlaritzak,\nETAri babesa eskaintzen dioten erakundeei diru laguntzak ematen diela egiaztatzen\nduzue. Horrelako egiaztapenak dohainekoak dira. Baina oinarrituak izan behar\nArrazoi guzti hauengatik, zuen osoko zuzenketari\ngure kontrako botoa emango diegu.


Anatomia-ereduen bideo bidezko autoikaskuntza bultzatzeko eskuliburua — UPV/EHU Ikasmaterialak\nAnatomia-ereduen bideo bidezko autoikaskuntza bultzatzeko eskuliburua\nAnatomia-ereduen bideo bidezko autoikaskuntza bultzatzeko eskuliburua https://ikasmaterialak.ehu.eus/fisioterapia/anatomia-bideo-autoikaskuntza-eskuliburua https://ikasmaterialak.ehu.eus/@@site-logo/logoa.png\nItxaso Buesa, Alberto Pérez eta Monserrat Fonseca Euskal Herriko Unibertsitateko Medikuntza eta Erizaintza Fakultateko Anatomiako irakasle titularrak.\nIrakurgai honen helburua Osasun Zientzietako ikasleei kontsultarako baliabide bat ematea da, espezifikoki goiko eta beheko gorputz-adarren anatomiaren inguruan. Liburuaren edukiak laborategiko zein ikasgelako jarduera praktikoetarako laguntza-baliabide gisa erabil daitezke, hala nola kontsultarako ordu ez-presentzialetako bakarkako lanetan.\nIrakurgai hau oro har Euskal Herriko Unibertsitateko Osasun Zientzietako ikasleei zuzenduta dago, espezifikoki Fisioterapiako ikasleei.\nGoiko gorputz-adarraren gihar taldeen anatomia (ikasleak eskuragarri dauka bideoaren esteka).\nBehe-gorputz-adarraren gihar taldeen anatomia (ikasleak eskuragarri dauka bideoaren esteka).


28 « urria « 2020 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 28 urria 2020 17:00\nPrentsaurrekoa. ‘Tetrapack 2020’ erakusketa aurkeztea\nParte hartzaileak. Gazteria zinegotzi Miren Fernandez de Landa; Kultura eta Kirol foru zuzendari Inmaculada Sanchez; erakusketako komisario Jorge Salvador; eta Elisa Talbi, artista protagonista\nEguna. Osteguna, urriak 29\nTokia. Amarika aretoa\nPrentsaurrekoa. Zortezko-jokoak eta kirol apustuei aurre egiteko prebentzio programa berria aurkeztea\nParte hartzaileak. Kirol eta Osasun zinegotzi Livia Lopez; eta Elkarrekin Vitoria-Gasteiz taldeko zinegotzi Oscar Fernandez\nPrentsaurrekoa. ‘Dando vida a la muerte’ ekimena aurkeztea\nParte hartzaileak. Bizikidetza eta Aniztasun zinegotzi Miren Fernandez de Landa; eta Vivir con Voz Propia elkarteko ordezkari Mireia Arregi\nOgasunaren eta Herritarren Partaidetzaren… batzordea (2020-11-04)\nWebgunean dago eskuragarri Ogasunaren eta Herritarren Partaidetzaren, Gardentasunaren eta Gizarte Etxeen batzordea urriaren 04an (asteazkena), 9.00etan, egingo duen ohiko bilkuraren gai-zerrenda.\nEnsanche 21 – kontseilua 2020-10-30\nHonekin batera bidaltzen dizkizut 2020ko urriaren 30an, 10:30ean, egitekoa den Ensanche 21 Zabalgunea S.A. sozietatearen administrazio aparteko kontseilua gai-zerrenda.\nEnsanche 21 kontseilua 2020-10-30\nUdalbatzak prokuradore sindiko nagusiaren historia gogoratu du, Gasteizko aihotza babesten duen burdin hesiaren azpian oroitarri bat jartzeko erabakiaren mendeurrenean\nKategoriak: Prentsa oharrak — Etiketak: Aihotz, Gasteizko Udalbatza, Gorka Urtaran Alkatea — Komunikazio Zerbitzua / Servicio de Comunicación — 13:23\nGaur eguerdian, Gasteizko aihotza babesten duen burdin hesiaren azpian oroitarri bat jartzeko erabakiaren mendeurrena gogoratzeko ekitaldi bat egin da, Aihotz plazan eta Goiuri jauregian. Inolako aldaketarik gabe 1606tik 1841era arte prokuradore sindiko nagusiek karguaz jabetzean egiten zuten zinaren testua jasotzen da bertan. Hiriaren eskubide eta askatasunak defendatuko zituztela hitz ematen zuten horren bidez. Testuak dioenez, bestela burua moztuko zieten burdina eta altzairuzko aihotz edo alfanje zorrotz horretaz; badirudi hori ez zela inoiz gertatu. Herriak sindikoaren izendapena berresten zuen ekintza horren bidez.\nGorka Urtaran alkateak sustatu du ekitaldia, gogoratzeko 1920ko urriaren 28an erabaki zuela Udalbatzak oroitarria jartzea San Migeleko absidearen atzealdean, Aihotz plazan, hiriaren historiako garai hura gomutatzeko. Gaur egun Leire Zugazuak betetzen du sindikoaren postua. Kargurako izendatutako lehen emakumea da, baina haren zereginek ikusteko gutxi dute garai hartako prokuradore sindiko nagusiarenekin.\nElena Martínez de Madina filologoak, Ismael García-Gómez arkeologoak eta sindikoak berak eman duten hitzaldian aipatu dutenez, XV. eta XIX. mendeen artean, prokuradore sindiko nagusia “gasteiztarren identitatea beste edozein entitateren aurrean defendatzeaz” arduratzen zen. Beste kargu garrantzitsu batzuk —alkatea eta bi errejidore— egon arren, prokuradore sindiko orokorra zen figura garrantzitsu eta boteretsuena. Azaldu dutenez, Erregimentuaren eta herritarren arteko bitartekari gisa sortu zen. 1841ean zin egin zen kargua azken aldiz. Lehen zina 1476an egin zen.\nHalloweeneko ospakizunak osasun alorreko gomendioen arabera egokitu beharra gogorazi du Udalak\nKategoriak: Sailkatu gabea — Etiketak: Halloweeneko ospakizuna, koronabirusa, Livia López — Komunikazio Zerbitzua / Servicio de Comunicación — 13:23\nHalloweenen gertutasunaren aurrean (urriak 31, larunbata, Donu Santuaren bezpera), Gasteizko Udalak arduraz jokatu beharra gogorarazten die herritarrei, bai eta alarma-egoera berriaren harira ezarritako murrizpenen aurkako portaerak oro saihestekoa ere.\nGaueko etxeratze-agindua, mugikortasun-murriztapenak, 6 pertsonatik gorako bileren debekua, 20.00etatik 08:00etara alkohola saltzeko debekua, taberna eta jatetxeen ordutegi berria eta txoko eta elkarte gastronomikoetan jarduerak oro eten beharra eragin zuena dute Halloweenen ospakizunarekin loturiko ohituretan; horrenbestez, Udalak beharrezkotzat irizten dio horren inguruan herritarrak kontzientziatzeari.\n“Beti gogoratzen dugu, baina bereziki egingo dugu Halloween gertu dagoen honetan. COVID-19a kutsatzeko arriskua ekiditeko, funtsezkoa da ez biltzea leku itxietan, jende-pilaketak oro saihestea, eta pertsonen arteko segurtasun-tartea zaintzea. Hiru arau horiek bereziki garrantzitsuak dira larunbatari begira”, azpimarratu du Kirol eta Osasun zinegotzia Livia Lópezek.\nHori dela eta, Udala “Arduraz jokatu. Distantzia gorde” kanpaina garatzen ari da, koronabirusaren aurreko oinarrizko segurtasun-neurriak gogoratzeko, batez ere ospakizunetan.\n+INFO: Koronabirusari aurre egiteko gomendioak\nGasteizko alkateak kezka azaldu du gobernu zentralaren aurrekontuetan dieselaren zerga igo nahi dutelako\nKategoriak: Prentsa oharrak — Etiketak: diesel, Gorka Urtaran Alkatea — Komunikazio Zerbitzua / Servicio de Comunicación — 13:08\n“Automobilgintzaren etorkizuna arriskuan jar lezake Gasteizen eta, beraz, hiri osoaren etorkizuna”, ohartarazi du Urtaranek\nGasteizko alkate Gorka Urtaranek kezka azaldu du gobernu zentralak diesel erregaiari dagokion hidrokarburoen gaineko zerga igotzeko asmoa duelako. Alkatearen hitzetan, neurri horrek “Automobilgintzaren etorkizuna arriskuan jar lezake Gasteizen“; beraz, proposamena baztertzeko eskatu du.\nMinistro Kontseiluak 2021erako Estatuko Aurrekontu Orokorren lege aurreproiektua onetsi zuen atzo; besteak beste, dieselak litroko 34,5 zentimoko hidrokarburo-zerga ordaintzea proposatzen du, oraingo 30,7 zentimoen ordez. Neurri horrek eragin zuzena luke diesel automobilen fabrikazioaren sektorean, zeinak berebiziko garrantzia baitu Gasteizeko industrian; izan ere, lurraldeko BPGd-aren % 30 sortzen du.\n“Egia da neurriak hartu behar direla automobilgintzaren sektorea eredu jasangarriagoetarantz joan dadin, baina neurri horiek industriarekin batera hartu behar dira, ez haiei bizkarra emanez, horrek arriskuan jar lezakeelako Gasteizko automobilgintzaren sektorea eta, beraz, hiri osoaren etorkizuna”, azaldu du Gorka Urtaranek.\nTrafiko-aldaketak, Erdi Aroko hirigunean, auzoko aisialdi- eta hezkuntza-espazio nagusiak lasaitzeko\nKategoriak: Prentsa oharrak — Etiketak: Erdi Aroko, Mugikortasuna eta Espazio Publikoaren zinegotzi Raimundo Ruiz de Escudero, Trafiko-aldaketa — Komunikazio Zerbitzua / Servicio de Comunicación — 12:38\nHainbat aldaketa egingo ditu Gasteizko Udalak Erdi Aroko hirigunean, Mugikortasunaren eta Espazio Publikoaren Sailaren bitartez, auzoaren goiko aldeko zona lasaitze aldera. Auzoko berdegune eta aisialdi- eta hezkuntza-espazio nagusiak biltzen ditu inguru horrek, baita Ramón Bajo eskola eta Landatxoko gizarte-etxea ere. Aurreikusitako jarduerei esker, leku horietako segurtasuna hobetuko du Udalak.\nZehazki, Trafiko Zerbitzuak diseinatutako jardueraren bitartez, Santa Maria kalean barrena sartu ahal izango da Etxauriko aparkalekura, baina hortik aurrera ezingo da egin. Izan ere, Santa Maria kaleko trafikoaren noranzkoa aldatu egingo da, Euskal Herriaren Adiskideen Elkartearen kaletik Jauregi kalera bitartean. Frai Zacarias Martinez kalean, segur aski, baretu egingo da trafikoa, hurrengo egunotan egingo diren abiadura-neurketen arabera.\n“Are gehiago lasaitu nahi dugu Erdi Aroko hirigunea, eta ibilgailu motordunez hustu. Eta hala jarraituko dugu egiten, apurka-apurka, horrelako neurriekin”, azaldu du Mugikortasuna eta Espazio Publikoaren zinegotzi Raimundo Ruiz de Escuderok.\nSaltoki batean ebasteagatik atxilotuta\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 10:28\nUdaltzainek atzo 26 urteko gizonezko bat atxilotu zuten Herrandarren kaleko saltoki komertzial batean gertatutako ebasketa-delituan inplikatuta zegoelakoan. Segurtasuneko zaindariak ustekabean atzeman zuen ebasten. Bizitoki ezagunik ez zuenez, udaltzainek atxilotu egin zuten eta gaur jarriko dute epailearen aurrean.\nSutea koadro elektriko batean\nSuhiltzaileek atzo Gasteiz hiribideko eraikin bateko koadro elektrikoan sute bat itzali zuten. Suteak kalte larriak eragin zituen kokatuta zegoen aretoan, baina ez zuen eraginik izan eraikineko gainerako tokietan. Garrak CO2arekin itzali eta lokaleko gainerako tokiak aireztatu zituzten.\nBestalde, Domingo Martinez de Aragon kalean hodi bat hautsi izanak eragindako gas-ihesa dela eta ere suhiltzaileen laguntza eskatu zuten. Suhiltzaileek gas-hodeiari urarekin egin behar izan zioten aurre hornikuntza-enpresak horniketa eten zuen arte.\nTokiko Gobernu Batzarra, aparteko eta premiazko bilkura (2020-10-28)\nKategoriak: Oharrak — Komunikazio Zerbitzua / Servicio de Comunicación — 08:52\nWebgunean Tokiko Gobernu Batzarra 2020ko urriaren 28an (asteazkea), 08.50ean, egingo duen aparteko eta premiazko bilkuraren gai-zerrenda: T G Batzarra J Gbierno 28-10


Escrito por Nebulosa el 15 Mayo 2018 Publicado en Helduen ipuin laburrak euskara\n-\tStephen Hawking berak deskubritu eta aitortu zuen, hiltzear zela: unibertsoak amaiera bat duela, muga bat. Bidaia guztiak amaitzen direla, alegia.\nNegar malkotan hitz egin zenidan. Zure begiek, ur handitan sartua zinela esaten zidaten eta ni, hur behar ninduzula. Urak bere onera etor zitezen ahalegindu nintzen.\n-\tBaina berak ere, esperantzari ate bat irekita mantentzen zion, huts egin zezakelakoan…munduari itxaropenezko leiho bat ireki zion.\nIndarge aurkitzen zinen, zure burua ezin topatuz, ahultasunak sendotasunez hartua zuelako zure barrua. Eta zure barrea. Irribarre egitea zer zen jada ahaztu zitzaizun, eta hartaz gogoratzen zinen aldiro, are eta tristeago jartzen zinen.\n“Zientziak salbatuko du mundua” esaten zenidan aintzina, baina azken aldian; aintzina egiten zuen bakarra zure itxaropenik eza zen. Unibertsoa eta zerua arakatzen hainbat urte pasatakoa zinen, planetak, izarrak, galaxiak…ikuskatzen, baina jada ez zitzaizun indarrik gelditzen horretarako.\nZulo beltzetan aditua izatetik, zulo beltz batean aritua izatera pasa zara. Esne-bideak jada, zuretzat esna-biderik ekartzerik ez du lortzen; gogaitu egiten zaituelako.\nUrteen poderioz metaturiko higadura baten ondorena da. “Emaitzak” eskatzen zizkizuten zure ikerketa beka ordaintzen zuten haiek. Eta zure beka-tua, emaitzak baino emariak eskeintzea izan zen. Beti zeneukan prest lan ildo berri bat ikuspuntu harrigarri batetik edo teorizazio berri bat azaltzeko, baina haiek ez zuten zure hitzik onartzen. Haiek, zenbakiak nahi zituzten.\nOrdurako, zuk bazenekien zientzia ez zela matematika, baina esan bezala, hitzen algebrarik ez zuten onartzen. Eta horregatik, zure sentimenduen aritmetikarekin hasi ziren jokatzen.\nNi berriz, zure etxe berean eta aldi berean, beste planeta batean bizi nintzen. Astro eta sateliteen masak bost axola zidan, gure arteko harremanaren masa edo orea, forma galtzen ari zelako. Eta gure harremanaren dentsitatezko bertigoa handitu ahala, elkarrekin egon bai baina batera ez geundenaren jakitun nintzen. Eta gure bizitza, bizia galtzen hasi zen, kometek beren milurtetako ibilbidean isatsak galtzen dituzten bezala. Eta atzean uzten genituen lorratzek, aurrerapausorik egiten ez genuela esaten ziguten.\nEta gure unibertsoak, unibertso paralelo izaten hasi ziren, soilik puntualki elkar ukitzen zuten unibertso paraleloak, elkar laztantzea ere ahazten zitzaigun-eta.\nGure unibertsoek ertzak zituzten, min ematen hasiak ziren erpinak, izkin egitea zailak ziren izkinak.\nGure bizitzetako zulo beltza zabaltzen zihoan, gure gristasuna oso beltza zen jada. Inguruko argitasun eta energia guztia irensten jarraitzen zuen: nire eguneroko lanean, oso present zegoen gaia zen gainbeheraren aparraldi hura. Zure barruranzko ihes-abiadura, ni bidaltzen saiatzen nintzen argi-abiadura baino azkarragoa zen.Nire auto-mekanikari jardunean, kezkak olioztatzen eta gure arteko zein piezek huts egiten zuen pentsatzen pasatzen nuen eguna. Gure adiskideen gertutasuna ere, gure arteko zuloaren grabitateak lagunduta, itzaltzen ari zen. Grabitatea, grabedadea zen honezkero. Izar iheskorrak ziren, gure etsipenetik etsi-etsian ihes egin nahi zuten itsasargiak.\nGehiago ezin nuela-eta, halaxe bota dizut.\n-\tZure ilargia soilik izango naiz hemendik aurrera.\n-\tIlargia? Nik eguzkia izan zaitezen behar dut, argitasuna eta goxotasuna igorri diezadazun.\n-\tEz, hemendik aurrera, zuk igorri dezakezun argia soilik islatuko dut; nik argirik sortu gabe. Zure buruari zor diozu elkarrekin partekatzen dugun bide hau argitzea.\nEta orain, zure depresioak aurrera jarraitzen duen honetan, begi aurreko zapia guztiz kendu duzu. Bizitza, etengabeko mugimendua da, unibertsoa bezala; eta gure harremanaren unibertsoak beste dimentsio bat hartu beharko du, biziraun nahi badugu.\nGure unibertsoaren mugak birfinkatuko ditugu, gure mugen unibertsoak ahazteko. Eta mugak soilik, mugarri izan daitezen.\nZulo beltzetan denborak zentzua galtzen duenez, etorkizuna aurretik jarraika datorkigu, zorionez.


GoienerBerri: 2020ko abendua – GoiEner\nGoienerBerri: 2020ko abendua\nUrtea borobiltzeko eta amaiera polita emateko asmoz, ezin genuen azkeneko GoienerBerria bidali gabe utzi! Eta, gainera, oraingoan, berri handi bat dakar: Goiener Taldean badugu online denda! Kamisetak, katiluak, sudaderak… eta ¡Pikara Magazinekin energiaren inguruan egin dugun monografikoa! Euskaraz zein gazteleraz argitaratua. Erreportaiak, elkarrizketak, komiki bat eta eduki gehiago biltzen dituen liburuxka honek ikuspuntu feminista batetik aztertzen du energia.\nZure alea eskuratzeko irrikitan bazaude, sartu Goiener Taldeko online dendan eta egin eskaera. Adi, aleak mugatuak dira eta!\nNafarkoopen lanean jarraitzen dugu buru belarri eta proiektuak aurrera ateratzen direla ikusteak asko pozten gaitu. Oraingoan, kooperatibako bazkide den Orexako udalak 68 kWp-ko instalazioa jarri du frontoiaren teilatuan, herritarren kontsumoaren erdia asetzeko ahalmena izango duena. Nafarkoopek proiektu hau diseinatu eta koordinatu du eta dirudienez, ez da izango Orexako Udalak egingo duen azkena!\nLesakako Udalak ere panel fotovoltaikoen alde egin du bere eraikin publikoetan eta suhiltzaileen etxearen eta udal biltegiaren teilatuan eguzki panelak jarri ditu Nafarkoopen laguntzarekin. Panel fotovoltaikoak bi eraikin hauei energia emateaz gain, Andra Mari zahar-etxea ere hornituko du.\nAtal honekin amaitzeko, Alazne Arruti lankideak, Felix Ajuriarekin batera, Radio Vitoriako La Ruta Slowfood irratsaioan parte hartu zuen Latxa Energyko autokontsumoko proiektu fotovoltaikoaren inguruko informazio guztia emateko. Hona hemen euren parte hartzea irratsaioan!\nPasa den hilabetean, Bilboko Labore kooperatibaren eta Goiener Elkartearen arteko hitzarmena sinatu zen. Lankidetza hitzarmen honen bitartez, bi entitateek elkarrenganako konpromezua berretsi dute, elkarrekin lan egiteko intentzioa azpimarratuz eta elkarrekin aurrera emango dituzten jarduera ezberdinak zehaztuz, batez ere komunikazioarekin eta ordezkaritzarekin lotutakoak.\nEta, aurreko astean bertan, BERRIA Taldearekin sinatu berri dugu lankidetzarako hitzarmen bat. Kasu honetan, Erika Martinez Lizarragak Goienerreko ordezkari bezala eta Iban Arregik BERRIA Taldeko kontseilari gisa, sinatu zuten hitzarmena. Hainbat printzipio konpartitzen dituzten proiektuak izanik, elkarrekin lan egiteko intentzioa azpimarratu dugu, elkarrenganako konpromezua berretsiz.\nAzaroaren 28an, urteko azkeneko Lantalde Topaketa egin genuen. Nahiz berriro ere presentzialki elkarrekin egoteko gogoz geunden, topaketa hauek online prestatu behar izan genituen. Lurgaia Fundazioko Aitziber Sarobek Euskal Herriko basoen egoeraren berri eman zigun topaketari hasiera emateko eta ostean, bertaratutakoek gai ezberdinen inguruan hausnartzeko tartea izan zuten. Esker bereziak Lurgaiako lagunei eta bertaratutako guztiei larunbat goiz horretan sortu zen giro politagatik!\nEta, azaroaren 14an ospatu genuen Energia Soziala jardunaldia ikusteko aukera izan ez bazenuen, hemen daukazu bideoa tartetxo bat daukazunean jardunaldiaz gozatzeko, oso aberasgarria izan baitzen!\nBestetik, Ane Garavilla bolondresak Alternatiben Lurra (Tantaka TV) programan parte hartu zuen Goienerren ikuspuntua emateko Trantsizio Energetikoaren inguruan. Mila esker Ane zure konpromisoagatik! Eta ikusi ez duzuenok, hemen daukazue esteka.\nMerkaturatzaileari dagokionez, Larraun bailarako zazpi kontzejuk energia berriztagarrien aldeko apustua egin dute, Kooperatibara hornidura kontratuak aldatuz. Ongi etorriak Goienerrera!\nErika Martínez Goiener S. Coop.eko lehendakari berriak elkarrizketa mamitsua eskaini zion Gipuzkoako Hitzari aurreko hilabetean. Bertan, hurrengo urteetan Goiener Taldearen erronka eta proiektu nagusiak zeintzuk izango diren aurreratu zituen lehendakariak, beste hainbat gauzen artean. Irakurtzeko aukerarik izan ez baduzu, hona hemen elkarrizketa osoa!\nBestetik, aurten gure bulegoak Arigune izendatu ditugu Euskaraldian, ezin zuen bestela izan. Nahiz era presentzialean orain itxiak egon bulegoak, bai telefonoz eta bai posta elektronikoz, arreta euskaraz jasoko duzu Goienerren urte osoan. Langileok Belarriprest eta Ahobizi izan gara Euskaraldi honetan!\nEta Euskaraldia aitzaki, Asier Arsuaga langilea eta Ines Castiella bolondresa Euskalerria Irratiko Irrintzi Plaza saioan izan ziren. Bertan, Goienerreko Hizkuntza Batzordea lantzen ari den Euskara Planaren inguruan mintzatu ziren. Oraindik entzun ez baduzu, hemen daukazu saio osoa, benetan interesgarria!\nAmaitzeko, jakin lankide berri baten bila gabiltzala Goiener Taldean. Kasu honetan, Arreta Teknikari bat behar dugu Iruñeko bulegoan eta eskaerak egiteko epea abenduaren 14a arte egongo da zabalik. Informazio guztia eta eskaera bideratzeko inprimakia orrialde honetan aurkituko duzu.


Han eta hemen: Aktiboak eta pasiboak. Osoak eta besteak.\nSailkapen edo definizio kontu soila balitz, gaitzerdi. Ez luke « hiztun oso eta aktiboak » behar direla erraiteak arazorik sortuko, leporaino busti autodidakta borondate onez beteen arteko elkarrizketa arrunt batean gertatzen balitz eta horrek ez baleza ekinbide konkreturik suposa eta ez balitza marginaliza iparraldean diren hainbat hiztun, azken hogeita hamar urteetan eraman lanaren ber gisan. Ez liteke gauza bera, egoera den bezala ikusiko ez balitz eta hortik, « hiztun osoa/aktiboa » sortu beharrekoa den eta sostenigarria den bakarra dela erabakiko balitz.\nHiztun osoa aipatzen denean zalantza frango ditut.\nZer da hiztun osoa? Euskara menperatzen duena bada, ez dakit zein den hiztun osoa definitzeko behar den hizkuntza maila konkretua. Ez naiz oroit nihun nehoiz argitu denik.\nBeste motako hiztunengatik zer pentsatzen dugu? Hiztun osoak ez direnek ez ote dute zerbitzu egiten euskararen biziraupenari? Hizkuntzaren menperatze mailan eragitetik haratago, ez ote dugu besterik transmititzen jende horri, hizkuntza bera bezain inportantea izan daitekeena?\nHiztunen jarreraz baditut beste hainbeste duda.\nHiztun osoa automatikoki aktiboa dela kontsideratu nahi da? Ez ote da argi gelditzen ikasteak ez duela deus ikustekorik erabiltzearekin? Gutxieneko mailarik ez luketenak, de facto, pasiboak lirateke? Azkenean, zer da aktiboa izatea, noiz, nola eta nun?\nEz da hain sinplea. Iparraldea emokatua da hiztun osoz, aktiboak ez direnak edo gutxi, euskara bakar batzuetan baizik erabiltzen dutela. Ber gisan, iparraldea loratzen ari da ikaslez, hiztun elebidun hartzailez eta noiztenka hauek elebidunak baino aktiboagoak dira.\nIparraldean, 1500 bat jende ari da gisa batez edo bestez euskararen ikasten. Erakasleen gogoetan helburu bat eta bakarra da. Argia. Jendearen gogoan mila desberdin. Berdin argiak.\nHizkuntza baten biziraupen esperantza hain txikia delarik eremu oso batean, ez da aitzinamendu txikirik, balio ez duenik, sostenigarria ez denik. Hiztunen sortzeko moldetik, bereganik espero izan zitekeen maila eta jarrera lortu gabe ateratzen denak, erlatiboki zerbait dakien/ ikasten/ egiten/ ulertzen duen orok balio du; gisa horretan ez kontsideratzea edo baztertzea oker liteke.\nZuritik beltzera, bada kolore eta nabardura mundu bat.\nEuskara ez jakitetik jakitera, bada mundu bat.\nEuskara ez erabiltzetik erabiltzera, bada beste mundu bat.\nBeltzetik zurira, merezi luke nabardura guziak desberdintzeko tartea har bageneza.\nArgazkia: Javier Volcan


Udaberriko kanpalekua – Gure Lurra Elkartea\n28/02/2017 Utzi iruzkin bat -(e)k idatzia gurelurra\nOraingo honetan, Castrillo de la Vegan (Burgos) apirilaren 18tik 22ra ospatuko den Udaberri Kanpalekurako prestaketa guztiak aurreratuta daude. 2000 eta 2010 urte bitartean jaiotako haur eta nerabe guztiak, Paskua astean oporretako egun desberdin batzuk disfrutatzeko aukera izan ditzaten, Gure Lurrako begirale talde batek lanean ari da ekintza mordoa prestatzen.\n[pdf issuu_pdf_id=”170330101510-dc406890e71f452dab0da63c1f663d16″ width=”550″ height=”480″ ]\nAisialdi Taldeko edo Gazteguneko bazkidea bazara: martxoaren 22tik 24ra\nBazkidea ez bazara: martxoaren 28tik 31ra\nJasotako bazkide izen-emate fitxa guztiekiko zozketa (beharrezkoa izango balitz) martxoaren 24an arratsaldeko 20etan egingo dugu. Martxoaren 27an bazkide onartuen zerrenda argitaratuko dugu gure lokaletan.\nPlazak geratuko balira, EZ bazkideentzako izen-emate epea irekiko litzateke (martxoaren 28tik 31ra) eta, beharrezkoa izango balitz, bigarren zozketa egingo litzateke, martxoaren 31an arratsaldeko 20etan. Apirilaren 3an EZ bazkide onartuen zerrenda argitaratuko litzateke.\nOnartuak izan diren pertsona guztiak, apirilaren 3 eta 7 bitartean kuotak ordaintzeko epea izan dute, Laboral Kutxako zenbaki honetan 3035 0123 23 123 0003797 (izena eta parte-hartzailearen deiturak adieraziz). EZ DA BEHARREZKOA BANKUAREN AGIRIA EMATEA.


EH Bildu Amasa-Villabona - Asteroko azoka Remi Ayestaran pasealekuan kokatzeak arazoak ekar ditzakeela ohartarazi du EH Bilduk\nAsteroko azoka Remi Ayestaran pasealekuan kokatzeak arazoak ekar ditzakeela ohartarazi du EH Bilduk\nDatozen hilabeteetan Errebote plazan egingo diren obrak direla medio, astearte goizetan egiten den azokaren kokapena aldatu beharko da derrigor. Pasa den astean (obrak oraindik hasi gabe bazeuden ere) azoka Oria ibaiaren ondoko Remi Ayestaran pasealekura lekualdatu zen.\nAmasa Villabonako EH Bilduko udal taldeak kokapen hau ezegokia dela adierazi dio udal gobernuari. Izan ere, pasealeku hau oinezkoentzat diseinatua dago (peatonala da), azpian bizilagunen garajeak daude eta azoka bertan ezartzeko hainbat kamioneta eta furgoneta sartu behar dira bertara. Kamioi eta furgoneten joan etorri hauek, pasealekuko lurzorua bera eta azpiko garajeen inpermeabilizazioa ere kaltetu dezakete, garajeetara ur filtrazioak eragiteko arriskua sortuz.\nRemi Ayestaran pasealekuaren irudia\nAzkenik, kokapen egokienaren inguruan hausnartzeko eta azokan postua ezartzen dutenekin hitz egin eta adostasuna lortzeko eskatzen diogu udal gobernuari.


Mazapanak, mantekadoak eta polboroiak, Eguberrietako mokadu gozoak | | Revista\nEguberrietako gutizia horiek ugari ematen dituzte gantzak eta azukreak, eta horregatik, noizbehinka jatekoak dira\n1 abendua de 2015\nEspainian ohikoak diren postreen artean, badira bi bereziki tentagarriak eta Eguberrietan ia saihestu ezinekoak: mazapanak eta, batez ere, mantekadoak. Nork egingo dio muzin polboroi bati, halako testura, zapore eta lurrin erakargarriak izanik (berez, mantekado mota bat da), nahiz eta orduantxe bukatu bazkari edo afari oparoa? Elikagai atsegin horiek, izan ere, haurtzaroa ekartzen digute gogora gutako askori, haurtzaroa eta garai horretan Eguberriek izaten duten magia kutsua.\nEguberrietako gozo hauek urte osoan sustatzeko ahalegina egiten da, baina, hala ere, ekoizten den zatirik handiena Eguberrietan kontsumitzen da. Etxe gutxitan falta izango da mantekado motaren bat Eguberrietan. Nondik ote dator arrakasta hori? Ezin esan marketinaren eraginez denik, tradizioak eta zapore gustagarriak ematen dieten indarragatik baizik, bi ezaugarri horiek askoz ahalmen handiagoa dute-eta edozein iragarkik baino.\nMantekadoak: jatorri bitxia eta nazioarteko arrakasta\nMantekadoen osagairik aipagarrienak txerri gantza, irina eta azukrea dira (txerri gantzari manteca esaten zaio gaztelaniaz, eta hortik datorkion izena). Garai batean, dirudienez, kopuru handietan izango zituzten zereala eta esneko txerriaren gantza, eta hortik sortu izango zen. Hala izan edo ez, gaur egun txarri gantzak baino kaloria gutxiago duten beste osagai batzuk erabiltzen dituzte, besteak beste esnearen gantza eta baita oliba olioa ere (azken horiei “polboroi begetarianoak” esaten diete).\nHerri batek baino gehiagok aldarrikatu izan du mantekadoak han sortu direla, baina herria gorabehera, gauza jakina jatorria Andaluzian izan zuela, hori ez du inork zalantzan jartzen. Eta gaur egun ere hantxe dago horien ekoizpenaren eta industrializazioaren bihotza, Sevillako Estepa herrian.\nMantekadoei buruzko datu bitxi batek esaten du, XVI. mendean sortu arren, merkatuetara ez zirela iritsi XIX. mendea arte. Dirudienez, Filomena Micaela Ruiz Tellez andreak (La Colchona goitizena zuen) senarrari behin eta berriz esaten zion, hura garraiolaria izaki, merkatuz merkatu zebilenean saldu zitzala berak egindako mantekadoak. Garraiatzean hondatu ez zitezen, emakume buru argi hark pentsatu zuen lehortzea izango zela onena. La Colchonaren ideiak arrakasta handia eduki zuen, eta, denbora gutxian, hamar fabrika txiki baino gehiago zabaldu ziren Estepan. 2011. urtean, Estepako mantekadoak “Adierazpen Geografiko Babestu” izendatu zituzten, 1246/2011 Araudiari esker.\nMantekado esaten denean, leku guztietan ez dute ulertzen modu berean, denek ez baitiote adiera bera ematen. Kuban eta Filipinetan, adibidez, izozki krematsu bati esaten diote mantekadoa, zeina gurina (mantequilla gaztelaniaz) eta banilla nahasiz egiten baita, nahiz eta horren oinarrian ere Andaluzian sortu zen mantekado hori egon. Eta hain urruti joan gabe, Bizkaiko hainbat herritan ere “mantakaua” esaten diote izozki bolari. Bitxikeria gisa, interesgarria da jakitea Filipinetako independentzia aldarrikapena berretsi ondorengo oturuntzan, 1898an, mantekadoak zerbitzatu zituztela. Texasen ere badira mantekadoak (“hauts ogia” esaten diete).\nMantekado mota bat baino gehiago dago. Indutriako eta Elikadura Merkatuetako Zuzendaritza Nagusiak 2009ko azaroaren 19an hartu zuen Erabakian ageri dira mota nagusiak; agiri horretan, baben nazional iragankorra eman zitzaion «Mantecados de Estepa» adierazpen geografiko babestuari. Honako hauek dira:\nEtxean egina eta artisau erakoa.\nOliba olio birjina estraz egina (txerri gantzaren ordez oliba olio birjina estra erabiltzen da).\nPolboroiak eta mazapanak\nPolboroia, mantekado berezia\nPolboroiak mantekadoak dira, baina ez alderantziz. Hau da, polboroia espezialitate bat da mantekadoen barrenean. Polboroia ahoan sartu eta badirudi hauts bihurtzen dela, eta hortik datorkio izena (hautsa polvo da gaztelaniaz). Gaztelaniaren Errege Akademiak dio, hain zuzen, “polvora” hitzetik datorrela izena, eta definizio hau ematen dio hitz horri: “Gauza solido bat papurtzean gelditzen diren patikulak”. Mantekadoek dituzten osagaiez gain, polboroiek almendra ere izaten dute. Polboroiak sailkatzeko orduan (estra, gorena…), hain zuzen, erabiltzen den almendra kopurua hartzen da kontuan. Itxuraz mantekadoak baino luzeagoak eta obalatuagoak dira, eta beti egoten dira azukre hautsez edo glas azukrez estaliak.\nBerriki aipatu dugun legedira jotzen badugu, ikusiko dugu nagusiki honako osagai hauek erabiltzen direla polboroiak egiteko: gari irina, txerri gantza, azukre hautsa, kanela eta almendra. Hiru motatakoak daude nagusiki:\nEtxean edo artisau eran almendraz egina.\nMazapanak, Toledoko ‘Mila eta bat gauak’ lanean\nMazapana ere Eguberrietako gozoen sailekoa da, baina ez dago hain argi non duen jatorria. Iturri batzuek diote Txinatik datorrela; beste batzuek, berriz, Mediterraneo inguruan kokatzen dute. Segur aski, arabiar jatorria izango du, eta VIII. mendean sartu izango zen Europan, musulmanek Iberiar penintsula inbaditu zutenean. Mazapanaren inguruko aipamenak ageri dira Mila eta bat gauak lanean, non esaten den lagundu egiten duela Ramadan garaiko baraualdia jasaten, eta ahalmen afrodisiakoak dituela ere aipatzen da.\nNolanahi den ere, dokumentu idatzietan ageri da Toledon mazapanak jaten zirela 1577. urtetik hasita. Toledon, izan ere, urte guztian saltzen eta jaten den postrea da, eta ez Eguberrietan bakarrik. Ez alferrik, Toledoko mazapanak munduan dauden ospetsuenetakoak dira. Ez da harritzekoa, hortaz, Toledoko mazapana babestuta egotea eta Espainiako Nekazaritza Ministerioak “Jatorri Izena” zigilua eman izatea. Espainiako Estatuko beste leku batzuetan ere mazapan aski gozoak egiten dituzte, Valentzian eta Andaluzian esaterako.\nGaztelaniaren Errege Akademiaren esanetan, mazapan hitzaren jatorria bi hitz hauetatik etorriko da segur aski: masa (orea) eta pan (ogia). Mazapanaren osagaiak, hala ere, gehiago dira: postre gustagarri horrek azukrea, almendra eta, batzuetan, patata izaten ditu. Era berean, txokolatez estalitako mazapanak ere aurki ditzakegu, edo fruta eta barazki txikien itxurakoak. “Mazapan de Toledo” jatorri izena hartu ahal izateko, pisu guztiaren %50 gutxienez almendrek eman behar diote.\nMazapanekin, polboroiekin eta mantekadoekin batean, Eguberrietan ohikoak izaten dira beste gozo batzuk ere, besteak beste ardo erroskak eta alfajorak. Lehenbizikoak oso ohikoak dira Gaztela Mantxan eta Malagan; irina, azukrea, limoi birrina, oliba olioa, ajonjolia, pattarra eta, nola ez, ardoa izaten dituzte osagaien artean. Alfajorak, berriz, almendrak, intxaurrak, eztia eta espeziak nahasita egiten dira, eta beste fruitu lehor batzuk ere eduki ditzakete, irinaz eta ogi birrinaz gain. Esapide hispanoarabiar batetik dator izena, “al-hasu” esapidetik hain zuzen (betegarria esan nahi du, relleno gaztelaniaz).\nAlmendrak, Eguberrietako harribitxiak\nTurroiak, txokolateak, polboroiak, mazapanak… Eguberrietako postreen osagaietan, bada bat beste guztien gainetik: almendra. Nutrizioaren ikuspegitik, ordea, gure osasunean ez du berdin eragiten, inondik ere, almendra oso edo txigortuak jateak eta Eguberrietako gozoek dituztenak jateak.\nEzinbestekoa da adieraztea fruitu lehorrak dentsitate handiko elikagaiak direla nutrizioaren ikuspegitik, hau da, ugari ematen dituztela gantz osasungarriak eta, horrekin batean, baita bitaminak, mineralak eta substantzia fitokimikoak ere. Hala ere, Eguberrietako gozo horietako zenbaitetan azukreak edo gantzek (izan txerri gantza edo izan oliba olioa) hartzen dute produktuak duen pisuaren erdia ia, eta horregatik ez daitezke alderatu almendrek dakartzaten onurak mantekadoek, polboroiek eta mazapanek dituztenekin (nahiz eta almendra batzuk eduki osagaien artean). Nolanahi ere, fruitu lehor gustagarri hori maite dutenek Eguberrietan gozatu ederra har dezakete, neurrian janda betiere.\nZe leku behar dute gure dietan?\nNutrizioaren ikuspegitik, Eguberrietako gozo guztiek antzeko osaera dute (mantekadoek, polboroiek, mazapanek eta alfajorek): ugari izaten dituzte gantzak eta azukreak. Pentsatzekoa da, beraz, kaloriak ere ugari emango dituztela. Oliba olioarekin eginak badira, kalitate hobekoak izango dira, txerri gantzak askoz ugariago izaten baititu gantz saturatuak (kopuru handietan hartzeak areagotu egiten du bihotz-hodietako arazoak izateko arriskua).\nElikagai horiek kaloria askokoak izanagatik ere, ordea, almendrak ere asko dituztenez, nutrizioaren ikuspegitik hobeak dira ohiko opilak baino (opil horiek maiz samar jaten dituzte herritarrek). Eztia ere izaten dute gozo horiek, eta eztiak osasunari on egiten diola esaten da, besteak beste bakterioen, onddoen eta herdoilaren aurka egiten duela. Baina, egia esan, zorroztasunez egindako azterketek ez dute antzeman hori baieztatzeko frogarik. Ez da ahaztu behar, halaber, eztiak ematen duen kaloria kopurua azukreak ematen duenaren antzekoa dela, eta, hortaz, neurrian hartu behar dela.\nProduktu horietan ere badira “azukre erantsirik gabeak”, eta horrek esan nahi du ez dutela izango fruktosarik. Horiek askoz azukre gutxiago izango dute, baina, hala ere, guztira gantz asko dituen produktua izaten jarraituko du, eta gantz saturatuak ere asko ematen dituena. Gomendioa, hortaz, berdina da horientzat ere: gozatu bai, baina neurria hartuz. Gozo horiek etxean egiten badira, osoko irina erabil daiteke finduaren ordez, eta, horrela, zuntz dietetiko gehiago izango du.\nZenbat gozo jan daitezke? Ez dago kopuru gomendaturik Eguberrietako gozo horientzat, eta egokiena da nutrizio arloko adituen gomendioa hau izatea: noizbehinka jatekoak direla. Zalantzarik gabe, noizean behin jaten baditugu, ez da izango inolako arazorik. Egia da, ordea, Eguberrietan mantekadoak, polboroiak edo mazapanak jan ohi ditugula otordu handiak egin aurretik edo ondoren, eta halakoetan, hobe izaten da tentaldiari eutsi eta otordua egin baino ordu batzuk lehenago edo geroago jateko uztea. Eta ez da ahaztu behar, bestalde, produktu horiek gero eta urte sasoi gehiagotan jaten direla. Orain dela urte batzuk, adibidez, Eguberrietan baino ez ziren izaten saltokietan, baina gaur egun gero eta lehenago agertzen dira supermerkatuetako apalategietan, eta, nahi izanez gero, abuztuan ere aurki daitezke. Horregatik da garrantzitsua beti gogoan izatea, oso gustagarriak izan arren, kaloria asko ematen dituztela.\nMerkatuan marka eta produktu asko daude, neurri eta pisu askotakoak. Gozo batzuk 20 gramoko formatuan heldu dira, eta beste batzuek 70 gramo baino gehiago izaten dituzte. Nutrizio arloko alderaketa egiteko, 40 gramoko errazioa hartu dugu eredutzat.\nSemaforoan ikus daitezkeenez, gatza bakarrik ageri da berdez. Hau da, elikagai horietako bakar batek ere ez du ematen gatza kezkatzeko moduko kopuruetan. Horrek ez du esan nahi, hala ere, hipertentsioa duten pertsonek nahi adina mantekado, polboroi eta mazapan jan dezaketenik, gehiegizko pisua oso lotua baitago arteria tentsioarekin. Ohar garrantzitsua da hori, zeren semaforoan argi ikusten baita elikagai horiek ugari ematen dituztela azukreak eta gantzak, eta, ondorioz, baita kaloriak ere (hori oso kontuan hartzekoa da pisuak kezkatzen bagaitu).\nGantz saturatuari dagokionez (mantenugai hori kopuru handietan hartzeak areagotu egiten du bihotz-hodietako arriskua), polboroiak eta askotariko gozoak laranjaz ageri dira, eta horrek esan nahi du asko dituztela gantz saturatuak.\nZuntz dietetikoari begira jarrita, berriz, komeni da jakitea 40 gramo almendrak 4,5 gramo zuntz dutela. Dena den, ez polboroiak eta ez mantekadoak iristen dira zifra horretara (0,6 gramo dituzte 40 gramo bakoitzeko). Mazapanak zertxobait gehiago du zuntza, baina ez da iristen almendra kopuru berak daukanaren erdira ere (2 gramo 40 gramo bakoitzeko).\nLaburbilduz, energia asko ematen diguten elikagaiak dira honako hauek, eta nutrizioaren ikuspegitik zerikusirik ez dutenak fruitu lehorrekin; hori dela eta, jakin egin behar da neurrian eta noizbehinka jaten, elikagai osasungarriagoei lekurik kendu gabe, besteak beste fruitu lehorrei, fruta freskoei, barazkiei, lekaleei eta osoko zerealei.\nGozoa askorik maite ez dutenentzat.\nAztertu ditugun produktu guztiek azukre asko dutenez, gozoekin gozatzen ez duten pertsonek hobe dute kopuru txikietan jatea. Polboroiek dute azukrerik gutxien.\nGutizia batekin gozatzeko.\nGeure buruari gutizia bat eskaini nahi badiogu, jatorri izena duten mantekadoak, mazapanak eta alfajorak aukeratzea da onena.\nOtordu oparo bat egin ondoren.\nEz da komeni otordu handi bat egin ondoren gozoak jatea, baina lagunek eskaintzen diguten postreari uko egin nahi ez badiogu, esan diezaiekegu ordu batzuk geroxeago jango dugula mokadu bikain hori. Beste aukera bat izan daiteke mantekado edo polboroi zati txiki bat hartzea edo bi-hiru lagunen artean bat jatea. Mantekadoek zertxobait gantz eta gantz saturatu gutxiago daukate gainerako gozoek baino.\nDiabetesa duen pertsona batek jan ditzake Eguberrietako postre hauek, baina ongi irakurri behar du etiketa eta zenbat azukre duten ikusi. 1 motako diabetesa izanez gero, baliteke doitu egin behar izatea intsulina dosia. 2 motako diabetesa badu, kontuan hartu beharko du oso noizbehinka jan behar dituela gisa horretako elikagaiak. Jakin beharrekoa da azukrearen edo eztiaren ordez fruktosa daramaten produktuek (“diabetikoentzat” direla esaten dute etiketan) ez dutela onura frogaturik diabetesa duten pertsonentzat, eta, gainera, uste da epe luzera kalte egin diezaietela odoleko lipidoei (odoleko kolesterolari, adibidez). Gomendioa, beraz, neurrian jatea da.\nGozoak eta haurrak, gogoan hartu beharreko gomendioak\nEspainiako Estatuko haurrek, Enkid inkestaren arabera, baztergarri jotzen diren produktu ugari hartzen dituzte. Egunetik egunera, gainera, handitzen ari da produktu mota horren kontsumoa, eta nutrizio arloko adituak oso kezkatuta dabiltza. Eguberrietan, gozo ugari izaten dira etxeetan, eta horrek esan nahi du haurrek are kaloria gehiago hartuko dituztela azukreetatik eta gantzetatik. Helduoi asko kostatzen bazaigu ezetz esatea, nahiz eta ongi dakigun zer-nolako ondorioak dakartzan elikagai horiekin gehiegikeriak egiteak, are gehiago kostako zaie haurrei; izan ere, mundu guztiak eskaini egiten dizkie, eta hain dira gozoak… Nola egin aurre gehiegikeriei? Hiru gomendio hauek emango ditugu “erronka” horri aurre egiteko:\nGutxiago erostea. Etxerik gehienetan urtero soberan gelditzen dira turroiak, polboroiak eta Eguberrietan ohikoak diren beste elikagai batzuk. Etxean gutxiago badago, hobeto.\nKopuru txikiagoak zerbitzatzea. Ez dago dena lehenbiziko egunean jan beharrik. Kopuru txiki bat jar daiteke elikagai horietatik.\nElikagai osasungarriekin txandakatzea. Oso komenigarria da Eguberrietako egun guztietan ez eskaintzea polboroiak edo bestelako gozoak. Egun batzuetan fruta freskoa eskain dezakegu, berdura cruditeak edo fruitu lehor naturalak. Zer entretenimendu hoberik fruitu lehorrei oskola kentzea baino?\nHori bai, gozoekin, fruitu lehorrekin eta haur txiki-txikiekin kontuz ibili behar da. Itotzea eta janaria eztarrian trabatzea ez dira gauza bera. Zerbait eztarrian trabatzen zaigunean, eztula eginez konpontzen dugu (askotan nahi gabe ateratzen zaigu eztula), baina itotzeak esan nahi du erabat buxatu dela arnasketa kanala (ia beti objektu gogor eta biribilek eragiten dute, fruitu lehorrek edo oliben edo gerezien hezurrek adibidez).\nOso ohikoa ez den arren, ez da ezinezkoa haur bat polboroi batekin itotzea. Eta askoz ere arrisku handiagoa izango du fruitu lehor oso batekin; hori dela eta, haurrei ez zaie fruitu lehorrik eskaini behar hiru urte egiten dituzten arte.\nPostre gozoak jandakoan, bestalde (izan Eguberrietakoak edo izan beste edozein), oso garrantzitsua da hortz-haginak eskuilatzea txantxarra sortzeko arriskua murrizteko. Hori are garrantzitsuagoa da gero lotara joango bagara.\nAlmendrarik gabeko polboroia fruitu lehorrekiko alergia dutenentzat\nEspainiako Estatuan pertsona askok dute fruitu lehorrekiko alergia. Polboroiak, mantekadoak eta mazapanak egiteko, ordea, almendra erabiltzen da, eta hori dela eta, Kontsumoaren, Elikadura arloko Segurtasunaren eta Nutrizioaren Espainiako Agentziak (AECOSAN) gomendatzen du fruitu lehorrekiko alergia dutenek saihestu egin behar dituztela gozo horiek.\nBadago modua, dena den, etxean almendrarik gabeko polboroiak egiteko. Elikagaiekiko eta Latexarekiko Alergia duten Pertsonen Espainiako Elkarteak argitaratu zuen errezeta bere webgunean, 2013. urtean. Hauek dira osagaiak:\n250 gramo azukre hauts (glas)\nPattar kopa bat\n200 gramo txerri gantz\nPrestatzeko, lehenbizi txigortu irina labeko erretilu batean tenperatura ertainean (zaindu egin behar da erre ez dadin). Txigortu denean, utzi hozten eta egin sumendi bat irin horrekin. Erdialdean, erantsi gantza, azukrea, kanela, limoi birrina, limoi ura eta pattar kopa. Hori guztia nahasiz ore bat egin ondoren, eman bola itxura, estali zapi batekin eta utzi ordubetez egonean. Denbora hori igarotzen denean, zabaldu irin txigortua sukaldeko marmolaren gainean eta zabaldu orea arrabol batekin (zentimetro bateko lodiera izan behar du). Ondoren, moztu orea bost zentimetroko diametroa duen molde batekin (edalontzi bat izan daiteke, besterik ezean), eta jarri zatiak labeko erretilu batean (aurrez, irina zabalduko dugu erretiluan, polboroiak ez itsasteko). Eduki polboroiak labean tenperatura ertainean gorritzen diren arte (25 minutu inguru behar izaten dute), eta utzi hoztera erretiluan bertan. Bota azukre hautsa gainetik. Hoztu direnean, zerbitzateko moduan egongo dira, eta gozatzeko moduan ere bai.\nPlazer handia formatu txikian. Horrelakoxeak dira Eguberrietako gozoak, mokadu apartak, urte sasoi jakin batean eskura izaten ditugunak (bai behintzat garai honetan izaten den ugaritasunarekin).\nArtisau eran egiten dituzten produktu tradizional guztiekin gertatzen den bezala, Jatorri Izena (JI) daramatenek edo Adierazpen Geografiko Babestua dutenek (AGB) kalitate estandar zorrotz-zorrotzak bete behar dituzte. Horien bikaintasuna bermatua egongo da, baina garestiagoak ere izango dira. Horregatik, produktu berezi horiek une berezietarako utz ditzakegu, opari bat egiteko adibidez, edo gutizia gisa jateko (eta gastatzeko).\nMazapanak garestiagoak dira mantekadoak eta polboroiak baino; bereziki, Toledoko mazapana. Zenbaitetan, ez gara ohartzen horretaz, gozo horren aleak txikiagoak direlako eta paketeek ere formatu txikiagoa dutelako. Produkturik garestiena Toledoko mazapan lingotea da, 100 gramoko zatietan merkaturatzen dena. Kiloak 45 euro balio du. Beste muturrean, EROSKIren gozo askotarikoak ageri dira (santu hezurrak, gorringo eta loria pastelak, pinazi opilak…); horiek ere handizka saltzen dira, eta kiloak 9,95 euro balio du.\nMazapanen batez besteko prezioa 18 eurokoa da (kiloak). Aukerarik merkeenen artean, EROSKIren askotariko gozoekin batean, Soto Segura etxeko mazapanak daude, 500 gramoko poltsan saltzen direnak (16 euro kiloak), eta Delaviuda etxeko mazapan gorenak, iruditxo itxura dutenak (160 gramoko kaxetan saltzen dituzte, eta kiloak 18,70 euro balio du).\nMantekadoak eta polboroiak (horiek ere mantekado mota bat dira) merkeagoak dira, eta neurriz handiagoak eta testuraz trinkoagoak direnez, etekin gehiago ateratzen zaie. Kiloak, batez beste, 8,50 euro balio du. Aukerarik merkeenak EROSKI etxekoak dira: askotariko mantekadoak batetik (400 gramoko poltsa) eta polboroi zuriak eta polboroi almendradunak; bietan ere 4,60 euroren azpitik dabil kiloa. Batez bestekoaren azpitik dabiltza, halaber, La Estepeña etxeak artisau eran egiten dituen mantekadoak (400 gramoko poltsa) eta etxe bereko mantekado askotarikoak (540 gramokoa) eta polboroi tradizionalak ere (650 gramoko kaxa): 8,50 euro balio du kiloak.\nNutrizio arloko beharrizan bereziak kontuan hartzen dituzten produktuak dezente garestiagoak dira gainerakoak baino (adibidez, azukrerik gabeak edo glutenik ez dutenak). Airos etxeak baditu kokoz eta txokolatez egindako mantekadoak, glutenik gabeak, baita glutenik gabeko almendra polboroiak ere. Bi horien prezioa, berriz, batez bestekoa halako hiru da. EROSKIk, berriz, mantekado askotarikoak ditu, azukrerik gabeak, eta kiloa 5,50 euroan ateratzen da, marka bereko mantekado normalak baino garestixeago (euro bat pasatxo).\nMarkak eta prezioa alderatzeaz gain, aurrezteko modurik onena da ez erostea behar den baino gehiago. Ohikoa izaten da gauza berri bat ikusi dena etxera eramateko gogoa sortzea, baina ez da ahaztu behar gozo hauek neurrian jatekoak direla. Egokiena izaten da behar ditugun kopuruak etxean kalkulatzea, errealistak eta zuhurrak izatea, eta familian dagoen kide kopuruaren eta mahaian izango den lagun kopuruaren arabera erostea. Bazkaritan eta afaritan asko jango ez bada, gozo bat jar dezakegu pertsona bakoitzeko, postrearen ondotik jateko (hau da, pare bat mantekado edo mazapan eguneko). Aldiz, menuak ugariak eta astunak izango badira, beste uneren baterako utziko dugu gozoa, arratsaldeko kafearekin hartzeko, adibidez (gozo bat egunean). Askotan, aski izaten da 400 gramoko poltsa bat edo bi erostea; eta etxekoen zaletasunak askotarikoak badira, irtenbide ona izaten da askotariko gozoak erostea. Egokiena izaten da, gastuekin gehiegikeriarik ez egiteaz gain, kaloriekin ere ez egitea. Gutxiago gehiago da.\nHainbatetan, badaezpada ere zertxobait gehiago erosten da, bisitak etortzen direnerako edo azken orduan gonbidaturen bat eransten bada ere. Gehixeago izateko erosten diren gozo horiek jan gabe gelditzen dira askotan. Zorionez, oso luze irauten dute, eta hori abantaila bat da, aurrerago jan baitaitezke, beste plater batzuetako osagai gisa eta postreak egiteko (adibidez, polboroi bizkotxo bat edo mazapan mousse bat).


Proiektu-Hunan Nanbeiwang Biologikoa Teknologia Co., Ltd.\nD-pantolaktona bitarteko kiral garrantzitsua da azido D-pantotenikoen seriea sintetizatzeko. Azido pantotenenikoa (B5 bitamina) edo kaltzio gatza, D-pantenola (B5 bitamina), D-pantoetilamina eta bestelako produktuak sintetizatzeko erabiltzen da batez ere.\nGure konpainiak garatutako mikrobioen ingeniaritza genetiko bakarreko bakterioak L-lactonohidrolasa bakterioak eta aurretiazko prozesuko teknologia eta immobilizatutako garraiolaria prestatzeko teknologia hartzen ditu, eta D-pantolactona prestatzen du hurrengo ibilbidearen arabera, D-kaltzioaren pantotea prestatzeko:\nIa urtebeteko teknologia garatzeko eta prozesuak optimizatzeko, gaur egun dentsitate handiko hartzidura erabiltzen da E. coli adierazpen sisteman, eta hartzidura jarduera 15000 U / L-ra iritsi daiteke, eta entzima erauzteko, arazteko, aldatzeko eta immobilizatzeko egonkorra eta fidagarria izan daiteke. lerroa zehazten da Likido entzimatikoak garbitasun handia du, immobilizazio jarduera altua, indar ona, filtrazio errendimendu ona, D-pantolaktona prestatzeko entzimaren prozesuan eraginkortasun handia du, prozesu sinplea eta produktuaren kalitate ona. Garraiolariak prestatzeko teknologia optimizatzearen bidez, garraiolariak prestatzeko teknologiak aurrerapen handiak egin ditu prozesuan eta kostuan. Proba txiki eta ertainaren bidez, immobilizazio-jarduera 100U / g baino gehiagokoa izan daiteke, eta zikloaren bihurketa-loteak 100 bat loteraino kalkulatu daiteke, entzimaren jardueraren gainbeheraren tasaren arabera.


Kobratzeko sistema bidegabea erabiltzailearentzat eta kalitatean asko hobe daitekeen zerbitzua | Revista - Part 3\nMantentzea eta garbitasuna\nAparkalekuak garbi daude? Ibiltzeko markak bereizten dira? Komunak garbiak eskaintzen dituzte? Kontserbazio egoera onean daude edo erreformak behar dituzte?\nIbiltzeko markak: aparkalekuen erdiek baino ez dituzte lurrean margotutako markak egoera onean. Onenak izan ziren Valentzia, Malaga eta Gasteizkoak. Txarrenak Donostia, Madril eta Bilbokoak.\nSeinaleak horma, konketa, igogailu eta abarretan: hamar aparkalekutik zazpitan baino gehiagotan mantentze egoera onean daude, matxurarik gabe, herdoil, pintada, erorketa eta abar gabe. Onenak, Iruñea eta Murtziakoak (bisitatutako guztiak, ongi). Okerrenak Madril eta Zaragozakoak.\nKomunak: parkinen %18k ez dute horrelakorik. Ikusitako aparkalekurik onenak komunei dagokienez Malaga, Iruñea, Almeria, Valentzia eta Murtzian zeuden. Txarrenak Coruñan (hirutik bitan ez zegoen komunik), Zaragoza (%42) eta Bartzelona (%29). Egoerari dagokionez, parkinen %16tan egoera higieniko negargarrian zeuden, usain nazkagarriarekin, zikinak eta abar. Komunik onenak Malagako parkinetan ikusi ziren. Txarrenak edo zikinenak, Madril, Bartzelona eta Almerian.\nLurraren garbitasuna: aparkalekuen %14tan instalazioetako zorua gaizki kontserbatuta eta zikin zegoen, zulo, itogin eta zikinkeriarekin. Txarrenak Bilbo, Bartzelona eta Madrilekoak ziren.\nKontserbazio egoera: parkinen %14k instalazioak zaharberritzea behar dute. Onenak horri dagokionez Malaga, Almeria, Iruñea eta Santanderkoak izan ziren. Eta txarrenak Bilbo eta Gasteizkoak.\nIrisgarri- tasuna eta minusbaliatuentzako egokitasuna\nKomunak egokituta: 10 aparkalekutik bakarrik hiruk dituzte komunak aulki gurpildunen erabiltzaileentzat prestatuta. Onenak Malagan: hirutik bik dituzte komun egokituak. Txarrenak Donostian eta Almerian.\nAparkaleku erreserbatuak: parkinen %56k bakarrik dituzte minusbaliatuentzako plaza esklusiboak. Onenak, Valentziakok (%86k eskaintzen du horrelakorik), Madril eta Iruñekoak. Okerrenak Donostia, Coruña eta Zaragozakoak.\nMinusbaliatuentzako plazen kokapen eta neurri egokiak: oinezkoentzako irteeratik gertu egon behar lukete, zabalak izan, aparkatzeko maniobretan laguntzeko, eta lehenengo solairuan egon. Plaza erreserbatuak dituztenetatik ia %98k betetzen dituzte baldintza horiek. Txarrenak Almeriakoak izan ziren (hiru parkinetik batek huts egina zuen). Maniobragarritasuna: aparkalekuen %23tan zailtasunak aurkitu ziren zirkulatzeko eta aparkatzeko plazetara iristeko (barruko kale estuak, zutabe desegokiak…). Txarrenak izan ziren Zaragozakoak: erdietan zaila zen maniobrak egitea.\nIgogailuak: aztertutako parkinetatik %43k ez du igogailurik, eta horrek eragotzi egiten du pertsona minusbaliatuak sartzea edo irtetea. Alderdi horretan onenak izan ziren Valentzia, Murtzia eta Bilbo. Eta txarrenak Coruña, Santander, Almeria eta Gasteiz. Aparkalekuen %3k bazuten igogailua, baina ez zeuden martxan.\nJoan aurreko orrira: « Laburbilduz...\nJoan hurrengo orrialdera Segurtasuna eta zaintza aparkalekuan »


Udaran gabardina beltzekin\n1999ko uztailarekin hil zen Jose Antonio Loidi, euskal polizia-nobelaren aita. Hamar urte joan dira eta, urteurrena gogoan, Hamabost egun Urgainen liburuaz geroztik generoak euskaraz eman duena ikertu dugu. Ez dugu nahi adina hiltzaile aurkitu, dena esan behar bada. Detektibeak ere, gutxi aukeran. Baina merezi du haiekin peskizan ibiltzeak. Gezurra ematen badu ere, uda baita gabardinadun istorioak irakurtzeko sasoirik onena.\nBotikario batek kometitu zuen krimena. Aurreneko euskal polizia-nobela eskribitzea, alegia. Eta ez pentsa, sortu zuen azantza; baina ez txarrera, bestelako krimenekin gertatzen den bezala: “Amabost egun Urgain’en agertu orduko arrakasta handia izan zuen –zioen Gotzon Garatek 1998an Jakin aldizkarian argitaratutako artikulu batean–. Ongi oroitzen naiz zein gogarakoa izan genuen eleberri hura. Loiolan nengoen ni orduan, eta euskaltzale talde bat ginen. Guztiok irakurri genuen eleberri atera berria (...) Harrituxeak gelditu ginen. Euskaraz polizia eleberria! Euskal literaturan urrats handia egina zen”. Ez zen urrats txikiagoa Jose Antonio Loidik emandakoa: 30 urte bete arte ez zuen euskara landu. Tenorea iritsi zenean ordea, hartu zituen Azkueren Morfologia, Altuberen Erderismos, gramatika liburu zenbait... Eta trebatu bazen, han hasi zitzaizun Georges Simenonen nobelak euskarara itzultzen.\nBaina horrekin ere aski ez. 1954an gaude eta Euskaltzaindiak sariketa antolatu du, euskaraz idatzitako eleberrientzat. Irabazlea Yon Etxaideren Joanak joan izango da, baina Loidik aurkeztutako lanak (Hamabost egun Urgainen gaurko grafiaz) hirugarren saria eskuratuta zeresan franko emango du. Eta azkenean, hurrengo urtean ikusiko du argia Martin Garaidi detektibearen istorioak. Urgainera joan da, krimen zahar bat argitzera. Egurmendi, herriko seme aberatsa bera, hil egin da eta ehortzi egin behar dute. Hobian gorpu berriarentzat lekua egiten hasi direlarik, ehorzleak deskubritu du 20 urte lehenago lurperatutako emakume baten buruan bala baten arrastoa dagoela. Eta emakumea Egurmendi zaharraren semearekin ezkondua izaki. Sukarren ondorioz hila omen. Ikerketak bi aste emango dizkio Garaidiri, eta ustekabeko bideetatik eramango du.\nLoidiren nobela bakarra izango da, baina kontuan hartuta hamarkada bereko beste liburu batzuekin batera etorriko dela –aipatutako Etxaiderena, Txillardegiren Leturiaren egunkari ezkutua, Jon Miranderen Haur besoetakoa...– argi antzean ikusten dute gaurko betaurrekoek zerbait aldatzen ari zela, zailtasunak zailtasun, euskal letren panoraman. Egia baldin bada idazleek irakurri nahiko lituzketen liburuak idazten dituztela, begi-bistakoa da 1950eko hamarkadako idazleek ordura artekoen aldean oso gustu diferenteak zituztela.\nLoidi hartatik nobela hauek\nEz zen antzekorik argitaratu zazpi urte pasa ziren arte. Mariano Izetaren Dirua galgarri nobelak dauka “euskarazko bigarren polizia-eleberria” abizena edukitzeko ohorea. Bere garaian Auspoak argitaratua, zaila da ediziorik aurkitzen gaur egun, baina Klasikoen Gordailuan osorik dago. 1960-1970eko urteetako uztatxoaren lehen alea izan zen. Atzetik etorri ziren Txomin Peillenen Gauez ibiltzen dana (1967) eta Xabier Gereñoren Hiltzaile baten bila (1975); eta Gotzon Garate, noski: Esku leuna (1978) eta Goizuetako ezkongaiak (1979) dira, beste lan askoren artean, elgoibartarrak generoari zion estimuaren erakusgarri. Bide batez, Garaterena da euskaraz gaiari buruz dagoen lan teoriko ezagunena: Atzerriko eta Euskal Herriko Polizia Eleberria (2000).\nBaina ia-ia kazetaria bera bihurtu behar izan da detektibe, molde honetan idatzitako euskarazko liburuak aurkitzeko. 1980ko hamarkadatik aurrera ugarituko dira, egia da, baina gaur egun oraindik, soberan baino faltan dira. Eta bitxia da eskasia hori, mundu osoan genero irakurrienetakoa baita aspaldiko urteetan –ikusi, bestela, azken aldian Stieg Larssonen trilogiak jo duen kolpea–. Zer gertatzen da hemen, hain nobela beltz eta poliziako gutxi argitaratzeko?\nHarkaitz Canok eman diezaguke erantzunaren parte bat. UEUk 2005ean antolatu zuen ikastaro bat, “Euskal Gatazka Euskal Literaturan” gai hartuta, eta lasartearrak Mina eta artifizioa hitzaldia eskaini zuen. Han kontatu zituen Pasaia Blues (1999) nobela beltza idaztean izan zituen zailtasun batzuk. Traba horietatik ondorio zenbait: “Dauzkagun istorioekin nobela poliziako sinesgarriak ez egitea gure talentu faltaren errua dela, lehen-lehenik. Bigarrenik, irakurlearen eta idazlearen arteko konbentzio kontratuak garbi ez izatearena. Nik idatziz paratzen badut CIA eta Asuntos internos eta la cosa nostra eta Bloody Sunday, horrek mila oihartzun ekartzen ditu literatura irakurlearen burura (…) Ordea, nik esaten badut Ertzaintza, oihartzunak ez dira nobela beltzekoak, Tolosako Boinas Eloseguineko txapel gorrienak baizik”.\nNobela beltza mundu globalizatuan\nArgitu ezin den kasua ote, beraz, Euskal Herrian girotutako polizia-nobelarena? Itzalpera kondenatuta ote, euskaraz mintzo diren detektibeak? Urrunegi joatea da hori. Batetik, generoaren klasiko asko euskaraz badaudelako, Igela argitaletxearen Sail Beltzari esker. Eta, bestetik, etengabe garatzen ari den nobela mota izaki, aukera berriak zabaldu zaizkiolako XXI. mendearen hastapenetan.\nProzesu luzea izan da: hasieran Edgar Allan Poek Morgue kaleko hilketak-ekin detektibea bihurtu zuen nobelaren gidari; eta eredua zabaldu egin zen, Wilkie Collins, Arthur Conan Doyle, Agatha Christie eta enparauak lekuko. Hiltzailea deskubritzea zen garrantzitsuena lehen polizia-eleberri haietan, eta giroa aristokratiko samarra zen: saloi handiak, maiordomoak. Nobela beltzaren agerpenarekin aldatzen da hori. “D” hirukoitzaren klubekoak dira detektibe berriak: Dibortziatuak, Depresiboak, Dipsomaniakoak. Giroak ere, halakoak: AEBetako hiri handien ipularrak, prostituzioa, droga. Ez du inporta nork hil duen nor: munduaren lakarra azaleratzea da idazle beltzen xedea. Raymond Chandler, Dashiell Hammett edo Jim Thompsonen nobelak dira.\nAzken urteetan ordea, mundu anglosaxoitik kanpoko nobela beltzak hasi dira gailentzen. Europa iparraldea da puntu beroetako bat. Henning Mankell-ek darama maillot horia, baina hain ezagunak izan ez arren, Jens Martin Eriksen, Hakan Nesser eta Arni Thorarinsson lehiakide onak dira. Eta zer esan Italiaz? Roberto Savianoren Gomorra nobelak irakurle asko erakarri ditu Carlo Lucarelliren edo Massimo Carlottoren lanetara. Japonian aspaldian garatu dute euren noir partikularra yakuza generoarekin; Moskutik Parisera, Istanbuletik Bogotara, nobela beltza dagoeneko ez da usamerikarren jabetza pribatua.\nErreferente horiek zabaltzen diren neurrian, pentsatzekoa da generoaren konbentzioak ere anitzagoak izango direla; eta aukera berriak zabalduko zaizkiola euskal idazleari bere inguruko errealitateari egokitutako polizia-nobelak egiteko. Europako hiri handietan gertatzen diren istorioak hurbilago daude, beharbada, gure auzoetako bizitzetatik, AEBetan girotutakoak baino. Osagaiekin asmatzea da kontua. Baina norbaitek asmatu beharko du. Krimena, kasu honetan, oraindik ere generoko eleberri gutxi izatea baita.\nBeltzetik ba al du euskarak?\nJurgi kapitainak ezin izan zion ezetzik eman proposamenari. Urteak zeramatzan lanik hartu gabe, baina hau gutiziatsua zen oso bera bezalako literaturzale batentzat. Bezeroa ezezaguna zuen, emakumezko baten ahots lakarra zen kontratatu zuenaz zekien bakarra, baina Jon Garai, Haitz Zumeta eta Jon Bidarten detektibe agentzian eman zioten Jurgi kapitainaren berri eta hori aski zen enkargua onartzeko, asko zor zien Izurri berria eta Alaba (Gotzon Garate) nobelen protagonistak zirenei.\nAferak ez zirudien munta handikoa, lan gutxiko ikerketa, hori bai, ofizioko bat zelatatu behar zuen, Amaia Ezpeldoi (Bakean ützi arte, Bizi nizano munduan, Amorezko pena baño, Entre les loups cruels, Jalgi hadi plazara) detektibe ezaguna zertan ari zen argitu behar zuen Jurgik. Amaia topatzea ezin errazago gertatu zitzaion, ezaguna baitzen Amaiari mugaldeko ostatu edota kafetegiak laket zitzaizkiola, asteartero arratsalde osoa ematen zuen Behobia inguruko kafetegi batean. Kapitaina kafetegian zen Amaia heldu zenerako, Ezpeldoi zuzen joan zen ispilu ondoko mahaira, bertan eseri, zigarreta bat bildu eta poltsatik bi liburu eta kaiera gorri bat atera zituen. Tobacco days (Anjel Lertxundi) eta Kearen truke (Aritz Gorrotxategi) utzi zituen mahai gainean. Jurgik ez zuen bere burua gehiegi nabarmendu behar izan hori ikusteko, ispiluak, besteak beste, mahai gainean zegoenaren isla ematen baitzion. Hiru ordu eman zituen Amaiak liburuak leitzen, tarteka oharrak hartzen zituen eta zigarretak bata bestean segidan biltzen.\nBigarren asteartean ere, eguerdirako ailegatu zen Jurgi mugako kafetegira, eta mahaia aukeratu zuen bi baldintza aintzat harturik, enkuadrerik hoberena behar zuen Amaiaren mahaian zegoena ispilutik ikus zezan, eta aldi berean ahalik eta ezkutuen behar zuen pasa Ezpeldoiren aurrean. Detektibe anderea berandutu zen, baina horrek ez zion eragozpen berezirik sortu Jurgiri, zer gerta ere Igela argitaletxeko Ihesa (Jim Thompson) eraman baitzuen. Amaiak aurreko astearteko erritoa errepikatu zuen, hori bai, zorrotik Odolbildua (Josu Landa), Katebegi galdua (Jon Alonso) eta Non dago Stalin? (Xabier Montoia) atera zituen.\nErraz ondorioztatu zezakeen nobelaren inguruko lanen bat ari zela egiten, baina horrek ez zuen Jurgi asebetetzen, nobela beltza ote zen Ezpeldoiren ikerketaren xedea? Poliziakoak piztu ote zion jakin-mina? Nonbait nobela generoen arteko mugarriak aski ongi zedarriturik zeuden eta agian euskal literaturak ez du nobela beltzetik nahiko lanik genero eta azpigenero guztiak elikatzeko, baina euskaraz nobela beltza irakurtzerik badugula jakin badakigu Igelari esker.\nHirugarren asteartea ailegatu zen, eta Amaia iristeko ordua gora behera, aurrekoetan jasotakoa gertatu zen. Zorrotik, Arotzaren eskuak (Alberto Ladron), Rock’n’roll (Aingeru Epaltza), Mendeko borroka (Fertxu Izquierdo) atera zituen Amaiak, bigarren zigarreta bildu zuenerako, gizon bat sartu zen kafetegian eta zuzenean detektibe anderearen mahaira hurbildu zen. Artean gizona zutik zegoelarik ispiluan ikusi zuen Jurgik gizonaren aurpegia, ez zen dudarik, Damian Arruti (Eulien bazka eta Mutuaren hitzak) zen Amaiaren aurrez aurre zegoena. Besapean zeraman liburua hartu eta Amaiari eman zion, Jurgik ez zuen izenburu osoa irakurtzerik izan, lehen hitza bakarrik: Dirua.


14 urtetik beherakoak kalera irten ahal izango dira bihartik aurrera - etakitto.eus\n14 urtetik beherakoak kalera irten ahal izango dira bihartik aurrera\nBihartik aurrera 14 urtetik beherako haurrek kalera irtetzeko aukera izango dute. BOE aldizkari ofizialak jasotzen duenez, kalera irtetzeko baimena 14 urtetik beherakoei dagokie eta, beraz, 14 urteko nerabeak ez dituzte aintzat hartu neurrian. Bestalde, umeak heldu batekin lagunduta irten beharko dira, eta zaintzaile bakoitzeko hiru ume joan ahal izango dira gehienez. Laguntzailea etxekidea izatea ez da derrigorrezkoa izango, baina kasu horretan tutoreen baimena (idatzia) beharko da.\nBihartik aurrera, beraz, egunean behin irten ahal izango dira kalera, etxetik kilometro batera urrutienez, eta ordubetez, 09:00etatik 21:00etara. Tarte horretan, paseatu edo jolasean ibili ahal izango dira, jolas parkeetara sartu barik, baina etxetik jostailuak ateratzen lagako diete. Hala ere, segurtasun tartea zaindu beharko dute: ahal izanez gero bi metrokoa, eta, ezin baldin bada, gutxienez metro batekoa. Gainera, eskuak sarritan garbitu beharko dituzte eta ezin izango dituzte beste umeen jostailuak ikutu.\n« ADICovid19 ekimena abiatu da, sare sozialen bitartez etorkinei informazioa sei hizkuntzatan helarazteko Maiatzaren 2tik aurrera kirola egitera eta pasiatzera atera ahal izango da »


“Interneten ipini ditugun jolasak adin ezberdineko gazteentzat eginak daude” - Usurbil - Noaua.eus\nMendu Astialdi Eskola\n“Interneten ipini ditugun jolasak adin ezberdineko gazteentzat eginak daude”\nNoaua Aldizkaria 2020-04-28 13:12\nKonfinamendu garaia arintzeko, Mendu Astialdi Eskolakoak ikusentzunezko laburrak partekatzen ari dira sare sozialetan. Lau usurbildar topatu ditugu ekimen honen atzean: Miren Izeta, Beñat Arruti, Jon Imanol Etxabe eta Manex Torrealdai. "Interneten, erdarazko jolasen eskaintza zabala da. Guk eskaintza hori euskaraz sortu nahi dugu", adierazi digute.\nNOAUA! Mendu Astialdi Eskolan hainbat usurbildar batu zarete. Noiz eta zein helbururekin elkartu zineten?\nManex Torrealdai. Eskola honen hasiera amaiera batetik etorri zen. Beste eskola batean geunden 20 bat lagun kaleratuak izan ondoren, gure indar eta esperientzia ardatz hartuta eskola bat sortzen hasi ginen. Helburua bertan geneuzkan errealitate eta esperientzia ezberdinekin astialdi munduko esparru ezberdinetan laguntza eskaintzea zen.\nZeintzuk dira eskaintzen dituzuen zerbitzuak?\nManex Torrealdai. Eskola bezala, eboluzio bat izan du taldeak. Hasiera batean, begirale eta zuzendari ikastaroak eskaintzen zentratu ginen buru belarri. Zailtasunak zailtasun, paraleloki astialdi taldeei ikastaro ezberdinak ematera jarri ginen, izan jolasen eraldaketen inguruan, izan elikagaien manipulazio ikastaroan; sektorearen beharretara moldatuta. Aurretik esan bezala, esperientzia asko eta ezberdineko jendea dago taldean eta oso ondo ezagutzen ditugu hezkuntza ez formalaren beharrak. Behar horien identifikazioak eman gaitu orain gabiltzan jardunera: azken bi urte hauetan, Interneten euskaraz dauden jolas tutorialen beharra lantzen gabiltza. Erdaraz azaldutako jolasen eskaintza zabala da eta hezkuntza munduan gabiltzanok sarritan ikusi behar izan ditugu bideo horiek. Guk eskaintza hori euskaraz sortu nahi dugu, baina horretaz gain egiten ditugun jolasak ere gure moldaketekin grabatzea gustatzen zaigu. Hau da, betiko jolas bat hartu eta buelta bat eman diogu. Askotan detaile txiki batek jolasa guztiz alda baitezake.\nHaurrei, gazteei, familia osoari... Nori zuzendua dago zuen eskaintza?\nDenetarik dugu. Konfinamendu garai honetan igotzen gabiltzan jolasak adin ezberdinei begira daude zuzenduta eta jolas guztiak etxean ditugun edo egin ditzakegun materialak erabiliz daude pentsatuak. Bestetan, jolas oso ezagun bat hartu eta etxean guk egiteko alternatiba bat eskaini dugu.\n“Jolasa ahal den laburren azaltzen saiatzen gara”\nNOAUA! Gazteak ezin lagunekin batu. Horregatik hasi zarete jolas hauek sare sozialetan zabaltzen?\nManex Torrealdai. Bai. Orain arte lasaitasunez genbiltzan lanean, presa gabe bideoak grabatu eta lantzen, azkenean bakoitzak bere lana du eta hau boluntarioki egiten dugun zerbait baita. Baina konfinamendu egoera hau ikusita gure artean koordinatu eta bideo xumeagoak, agian, baina maiztasun gehiagorekin igotzea erabaki genuen, eta horretan gabiltza.\n14 bat bideo topatu ditugu zuen youtube kanalean. Tutorial modukoak dira, ezta?\nManex Torrealdai. Hori da, gaur egungo gizartean badirudi minutu batetik pasatzen den bideo bat luzea dela eta horregatik saiatzen gara ahal den laburren jolasa azaltzen. Gero beti testu gehigarri bat jartzen diogu jolasa gehiago azalduz edo aldaera ezberdinak proposatuz. Ahal dugun ondoen esplikatzen saiatzen gara, baina inork zalantzarik badu sare sozialetan Mendu Astialdi Eskola jarri eta edozein galdera, zalantza, proposamen erantzuteko prest gaude.\nGuraso askoren beldurra hau da: euren haurrak ordu asko igarotzen dituzte online jokoetan, eskuko telefonoari pegatuta.\nManex Torrealdai. Taldeko gehienok egiten dugu haurrekin lan eta errealitate hori oso gertutik bizi dugu. Ez da erraza gaur egun horren aurka egiten, familia ugarik, konfinamendu egoera kontuan izan gabe, ez dute elkarrekin jolasteko astirik hartzen, gure proposamenerako beharrezkoa da hori: Denbora hartu, familian eseri eta jolastu, pantailak alde batera utziaz.\n“Lau usurbildar gaude bertan lanean”\nNOAUA! Arestian aipatu bezala, usurbildar bat baino gehiago dago Mendu Astialdi Eskolan. Dena den, Tolosaldean aritu zarete lanean orain arte, ezta?\nManex Torrealdai: Bai. Hasieran eremu batera mugatu behar genuen, eta Tolosak astialdian duen indarra ikusirik han zentratu ginen. Inguruko herrietan ere ibili gara, baina elkartzeko lekua Tolosa dugu. Orain Internetera zabaltze honekin Euskal Herri osoarentzat eskaintza zabaldu nahi dugu nahiz eta zabalpena ez den erraza gurea bezalako boluntario talde batentzat.\nBertan, momentu hauetan, lau usurbildar gaude lanean: Miren Izeta, Beñat Arruti, Jon Imanol Etxabe eta ni.


2019ko otsailaren 16a, larunbata | Ordua Euskal Herrian 23:17:14\nDepresioa, beheraldia edo lotarako ezina badituzu, edo artega bazaude eta egoera horri buelta eman eta suspertu nahi izanez gero, vetiveraren esentzia erabili (Vetiveria zizanioides). Lasaitzeko, landare horren esentzia olioa aparta da. Bainuan edo igurtzika, giharretako mina, zahartrosia eta erreuma ere eztitzen ditu. Vetivera duen koloniaz busti erruz erretena; agidanean, haren usaina luzaz aditzeak gorputzaren lan organikoak orekatzen ditu eta odolean globulu gorriak ugaritu. Azken horiek oxigenoaren garraioaz arduratzen dira eta etengabe, segundoro bi milioi sortzen dituzten hezurretako muinen lana areagotzen du. Oxigeno gehiago eta anemiarik ez. Baikortasuna, kemena eta nerbioen erresistentzia indartzen ditu eta tristura malenkoniatsuari aurre egiten dio. Erretolika hau irakurri ondoren, vetiver esentzia bera edo osagai duen lurrinen usainean mugitu eta pra-pra busti paparra! Non aukeratua bada... Bapo lurrinduta dabilenak ez al dute beste zer edo zer adierazten? Beste poz bat. Batzuentzat den mendrena bada ere, poza.\nGaur egun, ehorzketa giro honetan, mendreena ere poz. Ea udaberriarekin elkar hartu eta bazter guztiak hartzen ari den funtzio-kirats hau uxatzen dugun. Horixe egiten saiatzen dira Iparraldetik iparraldera maiatzaren lehenean. Langileen egunekoa baino askoz ere zaharragoa den ohitura berritzen da. 1561ean Charles X.ak bere azpietan zebilzkien emakume guztiei lore bat eskaini zienekoa. Lurringintzan estimatuenetakoa den lorea elkarri oparitzen diote: sortatxo polit bat mugeta (Convalaria majalis). Mugeta ezaguna da Euskal Herrian, Araban batik bat. Baso xareetan udaberriari tapiz zuria hedatzen dio. Arra bete inguru hazten da eta hosto luzanga pare baten altzoan, gara batean aldera karga, buruz behera, dantzari, lore zuriak ditu. Usaina? Ahaztezina! Haren esentzia makina bat lurrinetan airoso asko dabil.


Lucio Urtubiari buruzko ekitaldiak Intxaurrondon\nBihar, martxoak 10, Lucio Urtubia: bizitza borrokan binetaz bineta erakusketa inauguratuko da Intxaurrondo Kultur Etxean. Erakusketaren komisarioek (Kike Infame eta Jose Carlos Torre) zabalduko dute arratsaldeko 18:30ean.\nPoesialdia: Donostiako Poesiaren Astea martxoaren 23tik 30era\nPoesiaren Nazioarteko Eguna dela eta, Donostia Kulturak Poesialdia izeneko programa antolatu du martxoaren 23tik 30era ondorengo gune hauetan: Ernest Lluch Kultur Etxea, Victoria Eugenia Cluba eta Liburutegi Nagusiko San Jeronimo Aretoa.\n2019-2020 ikastaroak: doako hamar matrikulen zozketaren emaitza\nDonostia Kulturak 2019ko irailaren 9tik 27ra webgune bidez matrikulatu ziren bazkideen artean doako hamar matrikulen zozketa egingo zuela iragarri zuen bere garaian. Zozketa egin ondoren, jada ezaguna da zeintzuk diren hamar lagun horiek.\n"Hezten ikasten" heziketa jardunaldiak Altzan otsailaren 12tik aurrera\nOtsailaren 12tik 28ra heziketari buruzko jardunaldiak antolatu ditugu Altzako hainbat eragilerekin batera Tomasene eta Larratxo kultur etxeetan. Nabarmentzekoak hilaren 12an David Alvear psikologoak, 18an Eva Millet kazetariak eta apirilaren 30ean Amelia Barquin irakasleak emango dituzten hitzaldiak.


Kanoa Jaitsiera - Urdaibaiko Itsasadarra - Urdaibai. Abentura eta turismo aktiboa Urdaibain, Bizkaian, Euskal Herrian\nUr urdaibai. Turismo Aktiboa eta abentura\nBezeroari arreta. Informazioa eta erreserbak. 94 627 66 61. info@urdaibai.com\nPIRAGUISMOA | KAYAK\nHasiera > Ekintzak > Kanoa Jaitsiera - Urdaibaiko Itsasadarra\nKanoa Jaitsiera - Urdaibaiko Itsasadarra\nZiurrenik erreserbako padurak ezagutzeko erarik onena Urdaibain zehar kanoan ibiltzea duzu. Mareen noranzkoari jarraituz, barru-barrutik ezagutuko duzu ingurune zoragarri hau era atsegin eta dinamikoan.\nEkintza hau aukeratzen baduzu, honako hau eskeiniko dizugu: ekipamendua(garaiaren araberakoa), kayak-ak eta kanoak (guztiz egonkorrak eta hondoraezinak), azalpenak kanoan eta kayak-ean modu egokian ibiltzeko, eta argibide zehatzak ibilbidea egiteko.\nJakin ezazu bestalde, jarduera hau edonork egin dezakeela: bai umeek, gazteek eta baita nagusiek ere.\nNahi izanez gero, gida bat kontrata dezakezu. Harekin Urdaibaiko bazterrik esanguratsuenak ezagutuko dituzu, eta gainera azalpen interesgarriak entzungo dituzu (bereziki taldean egiteko egokia).\nABUZTUAN ESKAINTZA BEREZIA GURE JARRAITZAILEENTZAKO 23,90 � !!\nLekua: Urdaibaiko Biosferaren Erreserba\nHasiera puntua: UR-en ekintza zentroa.\nIbilbidea: Arteaga - Laida hondartza.\nDistantzia: 8.3 kilometro.\nDenboraldia: Apirila - Urria.\nZailtasun maila: oinarrizkoa, hastapena. Banakako kayak itxiarekin joanez gero erdimailakoa.\nNori zuzendua: banakakoentzat, taldeentzat, koadrilentzat, ezkongai agur-jaietarako, enpresa-taldeentzat, ikastetxeentzat, familientzat.\nBaldintzak: beharrezkoa da igeri egiten jakitea.\nGutxienezko adina: 12 urte (familian eta taldean datozenentzako 8 urte, aurretik kontsultatu).\nGutxienezko / gehienezko taldea: jaitsiera gidarekin egin ahal izateko gutxienez 5 pertsona izan behar dira. Gidarik gabe egin nahi izanez gero ez dago gutxienezko talderik. Gehienez txanda batean 64 pertsonek egin dezakete jaitsiera.\nBezero - monitore ratioa: ontzi bikoitzetan 16 pertsonako monitore bat, eta banakako ontzietan 10 pertsonako monitore bat.\nNorberak ekarri beharrekoa: bainujantzia, sandaliak, eskuoihala, eguzkitako krema.\nOharrak: ordutegia mareen araberakoa da. Mareen noranzkoaren arabera zeharkaldia norabide batean edo bestean egiten da. Piraguismoan esperientzia dutenentzat kayak itxian joateko aukera dago.\nPrezioa Jaitsiera monitorekin: Pertsona kopuruaren arabera: 24 pertsona baino gehiago: 28,90�/pertsonako; 15 eta 24 pertsona bitartean 30,80�/pertsonako; 6 eta 14 pertsona bitartean 32,80�/pertsonako; 5 pertsonara arte 39,00�/pertsonako.\nPrezioa Jaitsiera monitore gabe: Pertsona kopuruaren arabera: 24 pertsona baino gehiago 22,80�/pertsonako; 15 eta 24 pertsona bitartean 24,00�/pertsonako; 6 eta 14 pertsona bitartean 25,50�/pertsonako; 5 pertsonara arte 26,90�/pertsonako.\nDeskontuak: Familietako edo nagusiekin datozen 18 urtetik beherakoentzat %15. Kanoan hirugarren plazan doazen umeentzat %50. Norberaren material oso duenentzat %15a jaitsiera gidatuan.\nPrezioan barne: monitorea, materiala, instalazioak, asegurua. %21ko BEZa.\nBarne sartzen den materiala: kayak hondoraezina, gerrikoa, salbamendu - txalekoa, neoprenozko jantzia (eguraldia dela eta beharrezkoa denean), arrauna, bidoi iragazkaitza.\nBarne sartzen ez dena: "prezioan barne" atalean azaltzen ez dena.\nArketa Auzoa z/g,�\nLaidako kanpinean Geralekua\nAparkaleku publikoa daukagu\nBulegoa: Urte osoan zehar\nEkintza zentroa: Martxoaren 29tik - Irailaren 30era\nMartxoak 29 - Ekainak 24:\nAste barruan aurrez erreserbatuta\nLarunbata - Igandea: 10:00 - 19:00\nEkainak 25 - Irailak 2:\nAstelehenetik - Igandera: 10:00 - 20:00\nIrailak 3 - Irailak 30:\nLarunbatak, igandeak, jaiegunak eta zubiak: 10:00 - 19:00\nUrriak 1 - Azaroak 4: Jarduerak aurrez erreserbatuta\nAstelehenetik - Ostegunera: 10:00 - 17:00\nOstiralak, larunbatak eta igandeak: 10:00 - 19:00\nAstelehenetik - Igandera: 10:00 - 19:00\nGainontzeko urte sasoiak:\nAstelehenetik - Ostiralera: 10:00 a 17:00\nItsas Kayak Zeharkaldia\nEzkongai Agur Aktiboak\nIkastetxeentzat Abentura Egitarauak Urdaibaien\nAste Santurako Egitarau Berezia 2.018\nOparitu Abentura - Opari Bonoak\nHaize eta olatuak\nUR Kontsultoria | Proiektoak\nUR Nomade | Espedizioak


Ovrebo: Facebookeko izar berria • ZUZEU\nOvrebo: Facebookeko izar berria\nTom Henning Obrevo\nDaily Star egunkari sensazionalistaren esanetan “Kill Tom Henning Ovrebo” izeneko talde bat sortu zuen jarraitzaile ingeles batek. Helburua “Ovrebo aurkitu eta heriotza basati bat ematea”. “Espero dut norbaitek hilda dagoenean tiro bat ematea”, erantzuten omen du beste erabiltzaile batek.\nDitxosozko talde hori ez dut aurkitu, beraz, ez dakit dagoeneko kenduko zuten edo inbentzio bat besterik ez zen. Baina beste 40 taldetik gora sortu direla edozeinek ikus dezake Facebooken. Jarraitzaile gehien dituen taldeen artean “Tom Henning Ovrebo Fanclub – The Ovre boys” dago, 1.600 partaiderekin. Ovrebo jauna Bartzelonako elastika batekin jantzita ikus dezakegu bertan.\nBeste batean epaile burusoila Shrek eta Adams Familiako pertsonai batekin alderatzen dute. Taldeotan irakur daitezkeen iruzkinen artean “bastardo”, “como ningún jugador no le dio un buen golpe”, “fuck Ovrebo”, “arbitro di merda” eta horrelakoak, hizkuntza guztietan.\nZeresana eman du, ezbairik gabe, Tom Henning Ovrebok. Ingalaterran bera ikusten dute Chelsea finalera ez iristearen errudun bakarra, besteak beste, sei penalti pitatu ez zituelako. Informazio batzuek diotenez, ezkutuan atera behar izan zuten hoteletik aireportura, Oslon ere segurtasun handia jarri omen dute bere inguruan, eta bere helbide eta telefonoaren aztarna guztiak kentzen ari omen dira Internetetik.\nBarça, Chelsea, epailea, futbola, Obrevo\nLehendakari sozialista Euskadin: zer diote atzerrian?


Eraisketa batean ezbeharra eragiteko zorian egon dira Tafallan | Gizartea | Berria\nEraisketa batean ezbeharra eragiteko zorian egon dira Tafallan\nEnpresak barkamena eskatu du errepidea ez ixteagatik. BIDEOA albistearen barruan.\nEzbeharraren bideoaren sekuentzia. BERRIA Tamaina handiagoan ikusi\nEskapada ederra atzo Tafallan (Nafarroa). Hildakorik edo zauriturik ez, baina kasualitate hutsez. 17:25ak aldera, Lizarrako etorbidearen inguruan, indusmakina bat etxe baten aurrealdea botatzen ari zen. Herriko Kulturgunea erakinerako sarbidea egiteko botatzen ari ziren etxea. Langilearen asmoa, noski, etxea atzerantz botatzea zen, baina, une batean, eraikina aurrerantz amildu zen, errepidera. Gertaeraren bideoa bolo-bolo zabaldu da sare sozialetan.\nBien perimetrado el derribo, si señor!#tafalla pic.twitter.com/xtnx562WUK\n— maiguel (@maiguelJfox) September 13, 2021\nAuzoek harturiko irudietan argi ikusten da errepidea ez zegoela itxita, eta eraikina amildu aurretik hainbat auto pasatu zirela haren aurretik. Segundo gutxirengatik ez zuen eraisketak auto bat harrapatu.\nOndoren itxi zuten zirkulazioa.\nBarkamena eskatu du Facebooken Sergio Erdoziain enpresaren arduradunak. «Ez dadila beldurra zabaldu. Erantzule bakarra neu naiz, eta neure gain hartzen dut trafikoa itxi ez izanaren akatsa. Auto beltza igaro ondoren, bi langile jarri dira trafikoa ixteko; han zeuden guztiak horren lekuko». Udaltzainei erantzukizun guztia kendu die enpresaburuak.


PORTUKOPLAK. ITSAS KANTAK ETA POEMAK - eBook - Laie\nKirmen Uribek itsas kanten eta poemen antologia pertsonal bat egin du, ahozko tradizioko altxorrak jaso eta euskal idazleen idatziekin elkarrizketan jarriz. Alde batetik ahozko kantuak eta beste batetik idatzizko poemak txirikordatu egin ditu; kantu zaharrekin hasi eta XXI. men-deko poemekin bukatu, tartean bertsoak, bertso-jarriak, kantak, poema errimatuak eta askeak tartekatuz. Hau ez da bilduma bat, sorta baizik. Itsasoaren aitzakian sortutako guztia jasotzeko hainbat liburu beharko lirateke. Kirmen Uribek hobetsi egin du liburuaren osotasuna, poemak eta kanta solteak baino. Hobetsi egin ditu kantak poemak baino, eta poema klasikoak garaiki-deen gainetik. Badago testuekin jolas egiteko gogo bat. Ez dira sarrera akademikoak, litera-rioak baino. Portua agertzen da ardatz gisa, hortik izenburua: Portukoplak, Koldo Izagirreren poema ba-ten izenburua. Eta ideia hori itsas giroko erretratu kostunbristak gainditzeko asmotik dator


BHKlip bideo lehiaketa kontsumo katean oinarrituta antolatu du Arizmendi Ikastolak — TUlankide MONDRAGON\nArizmendiko Ikasleak BHKliperako kontsumoaren gaia lantzen.\nAurtengo edizioko berezitasuna proiektua gauzatzeko egin duten elkarlana da. Izan ere, aurreko edizioetan Goiena eta AZK enpresekin egin duten bezala, oraingo honetan Bagara eta HUHEZI ere elkarlanean aritu dira Arizmendi Ikastolarekin.\nBagarak Debagoieneko esperientzia komunitarioa, hezkuntza eta kooperatibigintza biziberritzea ditu helburu. Herrigintzan oinarrituta, Arrasateko azoka biziberritzeko prozesuan eragiten ari dira aspaldian. Horren harira eta ekimenari laguntzeko, egin dute Arizmendirekin elkarlana. Arizmendi Ikastolako Kultura arduradun Gari Ibarzabalen esanetan, "elkarlana eginda, proiektu askoz ere aberatsagoa lor daiteke". Bere iritziz, ederra da horrelako ekimen bat kanpora ateratzea eta interesa piztea jendearen parte hartzea lortzeko.\nEpaimahaiaren eta Ikuslearen saria\nBi sari emango dituzte: bata Epaimahaiarena eta bestea Ikuslearena. Saritutako talde bakoitzari bideo kamara bana emango diete. Ikuslearen saria boto bidez aukeratuko da. Lanak aurkezteko azken eguna apirilaren 24a izango da; eta ikusleek apirilaren 29tik maiatzaren 8ra bitartean bozkatu ahal izango dute finalista onena Goienako blog komunitatearen BHKlipeko blogean.\nGari Ibarzabalek adierazi du adin tarte horretako ikasleentzat erakargarria izango den espazio bat sortzea dutela helburu.\nGehienez hiru pertsonako taldeak osatu daitezke. Bideoak bi minutuko iraupena izan beharko du eta avi edo wmv formatuetan aurkeztu beharko dira. Lanak aurkezteko bi bide daude: Arizmendi Ikastolako idazkaritzara eraman edo bideoa youtubera igo eta esteka helbide honetara bidali: komunikazioa@arizmendikide.net.\nInformazio gehiago behar duenak Arizmendiko webgunean eskura dezake.


Uda honetako azoka ekologikoek aurrera jarraitzen dute - Nirea Itsaslurra\nHasieraAlbisteakDastatu gure produktuak saioari buruzko albisteakUda honetako azoka ekologikoek aurrera jarraitzen dute\nAzken urteetan bezalaxe, uda honetan ere produktu ekologikoen azoka bereziak antolatu dira. Haien helburua produktu ekologikoen ekoizleak eta kontsumitzaileak gerturatzea da; hori dela eta, azoka horietan, nekazaritza ekologikoarekiko sentsibilizazioa bultzatzeko jarduerak antolatzen dira. Gainera, Biolurrek informazio postua izaten du Gipuzkoako azoka guztietan. Bertan, nekazaritza ekologikoarekin lotutako liburuak, monografikoak eta elastikoak topatu eta elkarteari zein produkzio sistema horri buruzko era askotako informazioa eskuratu ahal izango duzu.\nUda honetako ENEEK-ek prestatu dituen azoka ekologikoen egutegia eta garatutako mapa partekatu nahi ditugu zurekin, dokumentuak inprimatu eta haietako bakar bat ere gal ez dezazun.Ikus dezakezun moduan, ekainean hasi ziren eta oraindik asko geratzen dira.\nGehiegi itxaron beharrik izan gabe, ostiralean, abuztuaren 19an, Zarauzko XX. Azoka Ekologikoa egingo dugu. Era berean, azoka hori Urola Kostako Jardunaldi Ekologiko interesgarrien baitan egingo dugula gogorarazi nahi dizugu.